Thawngthlak Viar Hnasehlaw A Vah Ttha Tuk Lai Dah:A Video Hi Rak Zohchih Na Zaang Anfak Tuk Lai – Chuncha News\nChinram le Rakhine ramah Kawl ralkap(kawl tupung) nih vanlawng in tukdohnak an tuah ruangah mipi le nunau ngakchia sualnak ngei lo kawl ralkap nih an thah an nawntuk hna caah international criminal court (ICC) ah amnesty international (AI) nih kawl ralkap cu tazacuai dingah a ti.\n“Mah kongah kawl tupung nih i pehthuh len awk tha lo,mipi zei sual lo pinah nu le ngakchia hna an thahnawnmi hna kongah tehte fek (witness) tha tein ka ngei dih cang tiah AI nih an tive.\nICC ah AI nih kawl ralkap taza an cuai hna ahcun ICJ lio bang Daw Suh a va i laar than te rih hnga maw? Dr NCL bia i hlan cun,Daw Suh nih ICJ kha fashion show phunah a ruah rua a timi hna lungah a chuak hnik deng.\nVawleicung ram atam u,Tuluk-Russia tel lo paoh nih kawlram chung mipi zawn an kan ruah lio ah kan nih Chinmi lila nih kawl tupung le kawl cozah zawn kan hei ruah piak hna zoh tikah Laimi hi a lingtalet in anungmi kan si hlah maw ti awk khi kan si.\nChinram le Rakhine state ah kawl tupung cawlcanghnak le mipi an kan thahnawnnak hi tulio Cozah tlai lio NLD hnatlaknak te in kawl ralkap tupung nih an tuahmi a si.Mah cu Daw Suh le U Zaw Htay hmurka hrim in achuah pinah anmah kawl ralkap tupung biachimtu hrim nih media sinah arak chim balmi si.\nNLD He CNLD Mipi Na Kan Vaivuah Ter Dih Cang Lai Hih


Zoh Hlei Val: Lal Sang Lian nih Tial Cung Thang a singkhaw mi hi ruah leng mang ah lung a fak ko — Salai Ephraim Thawngpang\nVawlei cung Laimi nih kan i zohthla ngaingai mi Tial Cung Thang cu ruahlo pi ah Lal Sang Lian nih a vun singkhaw tik ah Laimi tampi thinglung chungah a hung lang mi cu,Lal Sang Lian hi mi zei bantuk dah a si? Tial Cung Thang cu a singkhaw ngam dingmi a si maw? Tial Cung Thang bantuk in Lal Sang Lian nih zei tal khi conglomhnak le min t’hat nak a tingco bal mi a si maw? ti hi a si.\nZeicahtiah cun Tiang Cung Thang cu Boxing lei in si seh, Paih zaangleknak lei in si seh kan Laimi hna chungah mint’hat nak le conglomhnak thil tampi a tingco cangmi a si.Lal Sang Lian hi cu Tial Cung Thang bantuk a tu tiangah mint’hat nak a lak mi le conglomhnak a lak mi kan theih lo ruangah a si hnga maw?cun, Lal Sang Lian cu a t’hazaang a t’ha i cu bantuk kha bantuk thil a tuah khawh tiah kan theih mi a si fawn lo.\nTagged Zoh Hlei Val: Lal Sang Lian nih Tial Cung Thang a singkhaw mi hi ruah leng mang ah lung a fak ko\nSaudi Crown Prince Nih A Mah Cawngtu Dingah A Ram Pat’hawng Bak Timi Minung 5,000 Renglo A Lak Hna →\n← Denmark Ram Mithi An I Phumnak Thlanlung Ah Theihlo Mi Nih Setan Hmelchunhnak Number 666 Cu A Rak Tial Dih


Lehman DC. Introduction to forensic science. Clin Lab Sci. 2012; 25(2):107-8.


Sifahnak zong ka tuar i a si a fakmi hna nun kai fiang – Hakha Cherry\nKeimah Hi:A ka hngal bal lomi nih cun, a fim tuk, a ṭha tukmi le a palh tuk theng lomi minung ah nan ka ruah khawh men. Ca ka ttial le thazaang peknak ka ṭial tikah keimah hi a tling hlei khunmi le hawi hlei nakin a ṭha deuhmi hna ka vung lo.\nA tak ngai ngai ti ahcun, ka ca a reltu hna i a tam u nakin ka mitthli zong a tla deuh lai i, palhnak zong ka ngei deuh lai i, a chiat zong ka chiat deuh lai pinah a chambau deuhmi ka si ko lai. Cho zoh in a ka zohmi hna nih ka tuanbia ṭhing thei u law, chuk zoh in nan ka zoh dih ko hnga.\nSifahnak zong ka tuar i a si a fakmi hna nun kai fiang. Ngakttah ka si caah ngaktah hna nun kai fiang. Hawikom nih hlawt tiangin a ṭha lo balmi ka si caah ka hawikom hna cohlan an herh zia kai fiang. Mi thinlung ka fahter bal caah ngaihthiam halnak nih thinlung a daihter zong kai fiang. Sualnak a tuah balmi ka si caah mi sual ngaihthiam a herh zia kai fiang .\nTlin ti ahcun nan lakah a tling lo bikmi ka si ko. Mi cheu he kai dannak belte cu ka tlin lonak le ka palhnak hi kai zahpi bal lo ca tu ah nan caah thazaang pek kho dirhmun ka phaknak hi a si.\nA cung i ka ṭialmi vialte tlamtlin lonak, ṭhat lonak le chambaunak le palhnak ruang bik ahhin ka hawikom ṭha bik ah Jesuh kaa chiah i, Pathian hi ka thlah bal lonak a ruang a si. Zeicatiah keicu mi chambau tak tak, nan hngalh ciami he hngalh lomi he a chambau tak takmi kha ka si ko.Credit-Nusung Hrangtlung\nAG Barr cu Joe Biden fapa nih phung ning loin thil a tuahmi kherhhlainak a tuah duh LO caah President Trump nih nizan ah Christmas hlan ah idin ding in a rian a phuah cang


BAWI KRIH LUNGPUT NGEIH\n»Hi Lungput hi ngei u… midang nakin ka ṭha deuh tiah zeitik hmanah va iruat hlah u!« [Filipi 2:3]\nKawi Vennu le kei Amerika i kan hong phak khawh ve hi midang cacun khuaruah harmi asi lai lo nain, kannih cacun khuaruah har ngaimi asi ko, zeicaticun kanmah tein zeihamnh kan ituah khawh ngaimi aum lo i zeitiin dik Pathian nih Khua ahei khan i kan vara khove i asi ko. Amerika kan kal khawh sicun, zeihmanh tlun tikah project pa khatkhat ngeihte lai zong iruah chanmi kan ngei ngam lo. Vawlei cung Phung asi bantukin kan Fale le Tufa simi Martha, Van Biak Lian le Biak Ṭha Thang cu kan heingai tukhna ve i zeitik tal akhin ihmuhnak Ni le Caan ahei umte hnga dik maw ticun bang loin Saduh hi kan that. Cu kan Saduhthahnak he a ikhiahton micun University of Califonia, Berkeley i Linguistics Department cun visiting scholar kha zeimaw tiin ka hei hmusual i kan ilawm ngai i visa hmuh khawh a Sinak zong curuang acun asi.\nKha lakkar acun, Mr. Thawng Ling nih eMail in Phungchimnak tuah tawn asi i cucun na kan chimh khawh vecun kan ilawm tuk ko hnga, tiah a ka sawm i zeihmanh chim awk cu ka ngei lo nain vun al khacu asi kho deuhin ka thei fawn ṭung lo i cucacun tawitein iruahṭi kun hnek usih, ti ka duh. Cucacun nan theih bal lomi Bia thar maw, Bia thuk maw, Ruahnak ṭha maw Ruahnak thuk maw, ka chim khawh ding hi ka iruah lemang tikah zeihmanh aum lo, sinain ngaih dawngah heitiin Dahpia hawng cu vun chuah hnek ko usih, ka hei ti.\nLailei ummi Laimi Krifa nih kan herh ngairua tiin ka ruah tawnmi, nannih zong nihin nan herh sual ve hnga maw ka timi, cun nan herh lo sicun ka ilawm chin hnga, ka timi acun Pawl nih Filipi khuami Krifabu cu Ca a kuathna, i . . . zeitikhmanh midang nakin ka ṭha deuh tiah va iruat hlah u, a timi hi asi [filipi 2:3]. Kannih Lairam i a ummi Laimi Krifa nih kan iharh lo ngaimi cu Pathian ibochan hi asi i Americaram i aum mihna, nannih zong Americaram i nan um ve caah itel chihin, nan iharh ngaimi cu Pathian ibochan kha asi. Hihi cu theih thiam piak khawh ngai an/nan sihna ko, tiah ka ruah, zeicaticun Pathian bomh hau loin thil tam tukte an/nan tuah khawh ko i Pathian cu kannih thil hincun iceih lem hlah seh tiah khoimaw a Kiken khin heinen khawh a sitak tak ko lai. Cucacun Lairam ummi Laimi Krifa le US ummi Laimi Krifa kan idannak bik hi Pathian ibochan le ibochan loh i a simen lai, tiah ka ruah.\nLairam ummi Laimi Krifa hi kan ṭhat deuh ruangah Pathian kha kan ibochan deuh i nannih hika ummi Laimi Krifa mihna hin an ṭhatlo deuh ruangah Pathian kha nan ibochan lo, tiin ka Tiduhnak a sihrim hrim lo. Pathian ibochan deuh hi zeihmanh kan iti khawhlo deuh caah a sideuh khomen lai. A zeisi hmanah, Pathian ibochan deuh zong ibochan deuhlo zongah, nifate kan Nunnak ahin Bawipa Jesuh Krih ngeihmi Lungput cu ngeih kan herh cio ciomi asi ko, tiah ka zumh. Nannih cacun ahar hmanh ahar deuh ko lai.\nMinung nihin thil tharmi kan ton paoh ahin, kha thil tharmi akhan kan Hlawp atlo zungzal i Ngaknu le Tlangval zong khi an hun iumh chawng acun an Hlawp atlo ngai, i Caan tawite chung hmanh iṭhen lai an isiang lo. Sinain thil um tuning asi vemi, kan luat khawh lo micu; kan i Ṭhitumnak kha Tlam tling seh ti duh acun, athar hlammi kan sipeng awkhna cu asi kho lo. Kan hlunh le puitlin sikha avun herh. Minung hi kan nunnak Khuallam ahin Ngakchia hoihna kan Sicaan voitampi aum ko i kha Ngakchia bantuk kan Sinak kha nutling le patling Sinak acun kan ṭhan lonhhrim hrim cu aherh. Ngakchia nicun amah theihmi le hngalhmi lawng kha thil dihlak a sirua tiah a iruah i amah Duhnak kha aṭha bikcem asi tiin aruah. A ṭhami tampi aum tak ko lai, sinain a dihlak incun aṭha dih lem lai lo, midang Ruahnak zong kha amah Ruahnak nakin aṭha deuhmi aum ko lai i kha hngalh le ruah khawh kha nutlin le patlin cu asi. Kha dah Pawl nihin Filipi khuami Krifa mihna kha si u, ati duh mihna hi a sirua tiah ka zumh. Laimi Krifa, Amerika i aum mihna hi atam bik cu Lailei zong i kan rak in bochan mihna le kan Ram in upat mihna nan si i cucacun quality cu nan ngeihna ko lai, sinain thil pakhat avun umve micu quantity leicun kan Laiphung i Barawh zat timi lawng khi nan sihna ko. Bawi Jesuh Krih sinin Thawng ṭhami Bia hi a Hram thokin a Donghnak tiang; Remnak, Dawtnak, Lungthin i Remnak hi asi i hihi nannih zong nihin nan herh ve, tiah ka zumh. Cucacun ka in fial duhhna micu; Lungthin ah ikhat u, idaw u, lungrual tein um u, khat le khat iengtai hlah u, pumpak Thangṭhatnak kha kawl hlah u, toidornak Lungthin tukha ngei cio ulaw, midang nakin ka ṭha deuh, tiah zeitik hmanah va iruat hlah u! AMEN.


KIA hi Israel bantuk in Pathian nih thawnnak a pek hna – Hakha Cherry\nKIA hi Israel bantuk in Pathian nih thawnnak a pek hna\nKIA hi Israel bantuk in Pathian nih thawnnak a pek hna.KIA nih kawl ralkap misual tamtuk an thah cang hna. An sakhan zong tampi an lak. Hriamnam an chuhmi hna hrim cu US $ millions tampi man si cang. Nizan nikhat lawng kawl ralkap hriam an chuhmi hna kha US dollar in 1 millions ($1000000) tluk si an ti. Motor 10 tluk phorh khim si.\nSinain KIA nih Tuluk bia cu a cohlang lo. Ka duh cun ka thah thluahmah lai nanmah nawlpek zulh kan hau lo ti si. An mak KIA. .\nKIA nih hin cunglei raltuknak Vanlong Jet fighter pahnih hrawng ngei hna sehlaw kawl ralkap hi cu an ci an hmih hna lai. An lungthin zok tikah Israel miphun bantuk an si. Pathian hrim nih a umpi hna. Ralkap nih heh tiah cung le tang in an kah sek hna nain KIA an him.\nAn lungthin le an ruahnak le raldoh ning uar an um taktak khi si. Atu zongah daih an i tim ti lo. Ralkap misual pawl cu hloh thluahmah an i tim cang.Credit-Tluang Ceu Thang\nRaltuk timi hi Laimi bia ahcun kan hman ngai nain a taktak kan nunnak he kan ihlat tuk.


Hla 74—Pennak Hla Sa U! | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Galician Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hebru Holh Herero Holh Hiligaynon Holh Hindi Holh Hiri Motu Holh Hungary Holh Iban Holh Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Min Nan (Taiwan) Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\nPennak Hla Sa U!\n1. Hi kan hla cu lunglawmh teinak hla a si;\nLianngan bik Bawi thangṭhatnak hla a si.\nRuahchannak pek, zumhtlak si awk a kan forh.\nRa law sa u; lunglawm in Pennak hla:\n‘Ra, Bawiṭhutdan hmai Pathian bia.\nA Fapa Siangpahrang si thanh!\nHi hla cawng u, Pennak kong phuahmi hla si;\nPathian hmai kun, a min thiang thangṭhat u.’\n2. Hi hla thar in, Pennak kong thawngṭha kan thanh.\nKhrih Jesuh uk; vawlei pumpi dihlak.\nChimchungbia bang, miphun thar pakhat a chuak:\nPennak rocotu nih Khrih an conglawmh:\n3. Hi Pennak hla, toidormi nih sak an thiam.\nA bia a fiang, a thawngṭha cu a ceu.\nVawlei pumpi i mi tampi nih an cawn,\nMidang zong cawn ve awkah an sawm hna:\n(Salm 95:6; 1 Pet. 2:9, 10; Biat. 12:10 zong zoh.)\nShare Share Pennak Hla Sa U!\nPennak Hla Sa U! (Hla 74)


Sweden lei Covid-19 update – Hakha Cherry\nTu hrawng hi Sweden cu Covid-19 zual lei a panh. Sweden cozah nih Lockdown tibantuk a tuah bal lo pinah mask hna hi cu tluk piin a strict lem lo. Nain tutan cu a vun rengh deuh ngai cang. England ram ah an hmuh tharmi Sar-Cov-2-virus ruangah tuzan in England le Danmark in Sweden lei khual tlawng le luh a kham.\nRestuarant ah rawl ei tikah cabuai pakhat ah minung pali cung thut lo ding, minung pariat cung tonpumhnak tuah lo ding, bar le night club te pawl ah zan suimilam 10:00 pm hnu zu zuar ti lo ding, buss le tlanglawng (train) in khualtlawn tikah mask hman ding tibantuk a vun chuah.\nSianginn hi High School in a cunglei paoh cu a luancia thla zeimawzat khan online in cawn a si cang. Tang 9 in a tanglei bel cu ttha tein kai a si peng ko rih. Covid-19 long siloin Sar-Cov-2-virus an vun hmuh chap ruangah thaizing hi kan cozah nih shoping centre, super market le zapi tlawnlennak hmun hna ah zulh ding phung kan vun chuah lai tiah an ti.Nihin tiangah Covid-19 in a zawmi 367,120 an si cang i, a thimi hi 7,993 an si cang.Credit-Salai Biak Tum Lian


US nih ISIS Ralhrang Bawizik Thar Konglam Hlathlainak a Tuah Cuahmah – THE CHIN JOURNAL\nUS nih ISIS Ralhrang Bawizik Thar Konglam Hlathlainak a Tuah Cuahmah\nNovember 2, 2019 November 2, 2019 | The Chin Journal | Hakha, Chin State\nUS Delta Force ralkap nih October 26 ah Syria ram nitlak-chaklei Barisha khuate pawng ah ISIS ralhrang bawizik Abu Bakr al-Baghdadi an thah dih hnu ni tlawmpal ah Baghdadi rian a chawngtu ding ISIS bawizik thar an thimmi kong cu Audio Tape hmang in ISIS nih thawng an thanh colh ve.\nOctober 31 ah ISIS nih Audio Tape an chuah i, Baghdadi a thi cang timi an fehter hnu ah Baghdadi rian a chawngtu ding caah Abu Ibrahim al-Hashemi al-Quraishi kan thim, tiah thawng an thanh.\nPresident Donald Trump nih, “ISIS ralhrang nih hruaitu thar an thimmi kong kan theih tuk ko. An thimmi pa hi aho a si timi zong kan theihmi a si ko,” tiah a chim.\nA ngaingai ah ISIS nih an bawizik ah an thim tharmi Hashemi hi ahodah a si timi fiang ngaingai in theih a har.\n“ISIS ralhrang bawizik thar Hashemi kong hi fiang ngaingai in theihmi kan ngei lo. ISIS biaceihtu bu ah luban lei a rak ttuanmi a si i, Sharia Committee hruaitu pakhat zong a si timi tiang lawng kan theih,” tiah Iraq ralhrang dohkalhtu bu ah tuanvo ngeitu pakhat a simi Hisham nih a chim.\nUS ralhrang dohkalhtu bu i Coordinator Nathan Sales nih, “Ralhrang bu ah hruaitu thar an i thim caan paoh ah an thimmi hruaitu konglam hi fiangfai tein hlathlainak kan tuah zungzal,” tiah a chim ve.\nBaghdadi a thih hnu October 31 ah ISIS nih an chuahmi Audio Tape ah ISIS ralhrang biachimtu nih, “US cung ah lehrulchamnak kan tuah lai,” tiah tlerhkhawnnak bia zong a chim chap.\n2014 in 2017 karlak ah Syria le Iraq ah ttihnung in thahnawnnak a tuah i vawleicung hmun kip ah ralhrang bomb puahnak le tuksaphur thahnawnnak a rak tuahtu ISIS ralhrang bu cu US hruaimi ttangrual ralkap bu nih an tei hna hnu ah penmi hmunram rep ngei ti loin aa tthentthek in an um hna.\nSihmanhsehlaw, ralhrang kong ah thiamsang a simi pawl nih, “ISIS hi vawleipi ca ah ttih a nung ngaimi ralhrang bu a si peng rih ko. Syria le Iraq ah sung cang hmanhselaw vawleicung hmun kip ah an i pharh i pehtlaihnak ttha tuk in an ngei. ISIS ralhrang a rak ttuanmi pawl kha ram thumnak an ram ah an kir tthan hna i an umnak ram ca ah ttihnung ngaingai an si. Cun, atu ah cun ISIS hi Africa vawleitthen, Somalia le Asia nichuahlei ah a ummi ralhrang bu pawl he pehtlaihnak an ngei thluahmah. Ram kip ah an i pharh caah vawleipi ca ah ttihnung peng an si rih,” tiah an chim.\nNathan Sales nih, “ISIS ralhrang bawizik Baghdadi kan thah khawh cang nain ISIS tlerhkhawnnak hi a dihdong rih lo. US rampi a humhim nakding ca ah ISIS ralhrang dohkalh hi abiapi tukmi rian ah kan chiah peng rih ko,” tiah a chim.\nA nung in siseh, a thi in siseh vawleipi nih tlaih le thah a duh bikmi ISIS ralhrang bawizik Baghdadi cu US Delta Force ralkap 70 nih October 26 zaan ah an luh hnawh i amah tein nunpek bomb aa puah.\nUS President tthing Barack Obama chan ah al-Qaeda ralhrang bawizik Osama Bin Laden an rak thah i a ruak rili chung ah kan hlonh an ti bantuk in Baghdadi ruak zong rili chung ah kan hlonh, tiah US nih thawngthanhnak a tuah.\nRelchap – US Delta Froce Ralkap (70) nih ISIS Bawizik an Luh Hnawh Ningcang\n-Reuters, ABC News


Ralkap Mi Tlaih An Si - News and Media\nKaren ramkulh, Myawaddy peng Tebawbu khua kam um SAC ralkap camp cu May18 ah KNLA ṭangṭi phu hna nih an laak i SAC ralkap a nung in 6 an tlaih hna pinah meithal le zenkuan tam tuk an chuh hna, tiah Karen thawngzamhnak nih a langhter.\nCamp laak kahdohnak ah SAC ralkap MA meithal zun 6, seh meithal zun 1, RPG zun 1, 120 mm zun 1, BA 100 zun 1, MA 7 zun 1 le zenkuan tamtuk an chuh hna, tiah theih a si. Kum 32 a rauh hnuah KNLA nih Tebawbu camp an laak khawh ṭhan i, ralkap a thimi an ruak cu an an hawile nih an zampi hna. PDF lei in 1 a thi, tiah theih a si.\nKNLA nih camp an lak lioah SAC ralkap Jet Fighter 2, Helicopter 2 le CH 3 Drone 1in voi 20 hrawng an kah hna. Camp laak khawh lo dingin an runven ko nain a thimi an tam caah an camp cu an zam taak. KNLA၊ KNDO၊ PDF ṭangṭi phu nih SAC ralkap camp an laakmi cu Myawaddy-Laykekaw-Phalu-Tebawbu–Walaymyaing motor lampi kam ah a ummi a si. Tebawbu camp cu SAC ralkap nih 1990 kum lioah an rak laak. Kum 32 a rauh hnuah KNLA le ṭangṭi phu hna nih an laak khawh ṭhan. Credit – TCP


Kum 2 thongthlakmi Suu Kyi cu tuni ah kum 4 an chap | The Chin Express\nKum 2 thongthlakmi Suu Kyi cu tuni ah kum 4 an chap\nMyanmar ralkap nih uknak a chuhmi Pi Aung San Suu Kyi, kum 76 cu tuni ah kum 4 thongthlak chap dingin bia a chah. Kan hnu thla ah kum 2 thongthlak dingin bia a chah cangmi pinah kum 4 a chap chih hi si.\nSuu Kyi cu kan hnu thla ahkhan uknak chuttu Myanmar ralkap nih;\nRalkap cozah doh dingin mipi na forh hna tiin le\n2020 Thimnak tuah lio ah COVID-19 zulhphung na buar, tiin kum 2 thongthlak dingin bia a rak chah.\nTuni ah, ‘a thlithup in ramdang walkie-talkie na luhpi’ tiin le ‘COVID-19 zulhphung na buar’ tiin kum 4 a chap hi si.\nSuu Kyi cu uknak chuttu Myanmar ralkap nih upadi tamtuk in taza a cuai caah atu zong hi biachah rih lomi case tampi a taang rih. Taza an cuainak case (upadi) vialte bia an chah dih tik ahcun kum 20 leng (a thih tiang) thong an thlak te khawh men.\nSuu Kyi cu mi sawhsawh bantukin thonginn ah thlak loin ‘leng chuak kho loin inn chungah thong an thlak’.\nUpat le Thangṭhatmi pa fanu\nSuu Kyi cu Japan nih Kawlram an uk lio kum 1945 June 19 ah Yangon ah a rak chuak. Mah lio cu Vawlei Ralpi Pahnihnak (World War II) a donghnak dingah zarh tlawmpal aa duh lio a rak si.\nA pa Aung San nih ramchuttu Mirang (British) le Japan ralkap pawl cu a rak doh hna i kum 1948 ah ramchuttu hna kut in Kawlram cu luatnak a rak ngahter, cucaah apa cu mipi nih upat le thangṭhat tukmi asi.\nSuu Kyi cu ramdang deuh ah a ṭhanglian mi asi. A nu hi India um Myanmar Tanzung hruaitu a rak si caah a nu sin India ram ah a ngakchiat lio vialte cu a rak um. Hnu ah England ram Oxford University ah a kai i Mirang pa he an i duh um.\nSuu Kyi le anu Daw Khin Kyi\nKum 1962 ah Myanmar ralkap bawi Ne Win nih mipi thimmi cozah uknak a chuh thokin, Myanmar ram cu socialism uknak in a hruai caah mah lio Asia ram rumbik a rak si vemi cu vawleicung ram sifak bik le ramdang nih theihlo bikmi ah a canter.\nSuu Kyi min than aa thok ning\nSuu Kyi hi ruah lo piin a minthangmi si ti khawh asi. Kum 1988 ah anu zaw tuk i a thih deng caah ‘ka nu hmurka ka tong manh lai lo’ tiin Yangon ah anu a hung tlawng.\nMah lio hi Myanmar ram a buai taktak lio asi. Mipi nih ralkap uknak duhlonak an langhter cuahmah liopi a rak si.\nSuu Kyi cu Yangon a phak tlawmpal ah Myanmar ralkap cozah nih sandahpiahmi mipi 3,000 leng an thah hna.\nMah thawngpang nih cun aa hngilh liomi Suu Kyi thinlung a ṭhang, ti khawh asi.\nA nulepa mifim le bawi an si pinah, a ngakchiat tein ramdang ah a ṭhanglianmi le miphun dang tampi he sianginn kai ṭimi le aa kawmmi si bang Suu Kyi cu mi lunglaknak biachim a thiam tuk. Mah lio ahhin kum 43 a rak si.\n1990 lio Suu Kyi\nSandahpiahmi mipi lakah atu le tu bia a rak chim i biachim a thiam tuk pinah Myanmar ram luatnak ngahtertu Aung San fanu asi ruangah mipi nih an rak uar tuk. Kum 1990 ah Myanmar ralkap cozah nih thimnak a tuah i Suu Kyi party NLD nih ngafuan ruh bangin Hluttaw ṭhutden vialte a rak ruh dih.\nNain, Myanmar ralkap nih uknak pek an duh lo caah Suu Kyi cu an tlaih i Yangon amah inn lila ah kum 20 chung thong an thlak (a karlak ah kum 4 chung an thlah nain a tlaih thongthlak ṭhan – inn thong an thlak caan tak cu kum 16 chung asi).\nInn thong a tlak lio kum 1991 ah Nobel Daihnak Laksawng (Nobel Peace Prize) an rak pek. Thong an thlak caah laksawng zong a la kho lo i a vapa le fapa 2 nih Norway ram ah an rak lakpiak.\nMyanmar ralkap cozah nih, “Myanmar ram na chuahtak ahcun na duh tik paoh kan in thlah ko lai…” an ti nain a rak duh lo.\nMah ruangah, Suu Kyi nih a vapa zong a tlawng kho ti lo. A vapa cu kum 1999 ah cancer in a rak thi, mah lio zongah Suu Kyi nih a rak tong kho lo. A fapa 2 zong an nu loin kum 20 chung an ṭhang.\nRalkap he rianṭuan ṭi khawh lo\nMyanmar ralkap bawi pawl nih an uniform an i phoih i USDP party an dirh. 2010 ah thimnak an tuah i lihhrokhrawl in USDP party tei in an i tuah. Mah hnu ni tlawmpal ah Suu Kyi cu an thlah – Suu Kyi party kha ṭha tein rak i cuh kho lo dingin an tuah i Suu Kyi zong cu an thlah rih lo, anmah tei in an tuah khawh hnu lawngah an thlah.\nKum 5 hnu 2015 ah Suu Kyi party NLD cu ṭha tein aa hun cuh i tilian bangin rampumpi a khuh tei dih i cozah a tlaih.\nKum 2015 in 2020 kar Suu Kyi party nih kum 5 chungte ram a hruai chungah Kawlram tampi a ṭhangcho. Laitlang te hmanh tamtuk a ṭhangcho i rian zong a tam deuh cang caah ramdang ah kuli tuanmi tampi zong nih inn an panh.\nSinain, kum 2017 ah Myanmar ralkap nih Rakhine state um Rohingya khua vialte an khangh dih, nu an tlaihhrem hna, minung a tomtom in an thah hna caah Rohingya minung ting 10 hrawng Bangladesh ram ah an zaam.\nMah kongah ramdang nih fak piin Myanmar ram cu an mawhchiat. Ralkap nih an i sermi 2008 Phunghram ruangah Suu Kyi nih Myanmar ralkap a uk khawh hna lo pinah a rak doh ngam hna lo.\nKum 2019 ah Suu Kyi nih UN Biaceihzung (Vawlei Biaceihzung – ICJ) ah Myanmar ralkap a dirkamh lio VIDEO\nNetherlands ram, The Hague khuapi um Vawlei Biaceihzung (ICJ) tiangah a va kal i ralkap tuahsernak cu a va silhnalh piak hna.\nKum 2020 November 8 ah thimnak an tuah ṭhan i Suu Kyi party nih mangtara taktak in a tei ṭhan nain a sungmi Myanmar ralkap le a tapeh USDP party nih meithal hmuah in uknak an chuh i atutiang thong an thlak hi si.\nMyanmar ralkap nih Suu Kyi bia an ceih lio – 2021\nPrevious articleMatupi ral thawngpang\nNext articleChin ralkap (CDF le CNA) nih Myanmar ralkap 60 an thah hna


UNHCR Nih Chin Ralzam Cungah Biachahnak A Tuahmi Kong Part (II) - THE CHINLAND POST\nUNHCR Nih Chin Ralzam Cungah Biachahnak A Tuahmi Kong Part (II)\nThe Chinland Post| 2018 June 19| UNHCR lei in cun nan ram nan kir ding hi kan i duhpiak deuh ko hna. Tha tein khuaruah uh law biacahnak felfai ngeih i zuam hram uh, tlun/ kir dingin biachahnak nan tuah ahcun UNHCR lei nih kan si khawh chung in nan tlunnak kongah bomh kan i zuam hna lai tiah an kan chim ning cu a si cang ko! Bawmh ding an timi ah an langhter chihmi cu-\n(a) Chinram kir dingin biachahnak felfai nan tuah khawhnak dingah UNHCR lei nih a tulio thil sining, Chinram le Sagaing ramthen dirhmun kong kan khomhsuatmi pawl pek khawh kan i zuam hna lai i biachahnak na tuah karlak le na ram na phak hlan chung ah a herhmi thawngpang theihter kan i zuam peng lai ti a si.\n(b) Tlunnak (Vanlawng or motor citnak) le Chinram kan phak bak in khuasak hram kan i thoknak ding ah tangka lei in kan in bawmh hna lai ti a si. (Anmah lei chimmi zohchun tikah Chinram kan phak i khuasak hram kan domhnak dingah minung pakhat ah dollar 200 hrawng a si kho. Ngakchia cu hi nak hmanh in a tlawm deuh kho rih, nain hi cu a fiang ngaingai rih lo).\n(c) Kawlram ah tluang tein nan tlun/phak khawhnak ding caah nan umnak ram Myanmar embassy kan in tonpiak hna lai i anmah nih travel document (Kawlram phak khawhnak identity) catlap an i chuahpiak hna lai.\n(d) Cun hi kongah, ka tlung ko lai a timi minung cu UNHCR nih refugee a si ko timi card (Valid UNHCR card) aa tlaihmi a si lai. Asylum seeker card sawhsawh, phundang in chim ahcun temporary card aa tlaihmi cu bawmh an si hlei lai lo tinak a si. Hihi UNHCR lei chim ning cu a si .( A biapi deuh mi timi lawng ka langhter chung rih)\nZeitik In Dah Hi Rian Hi Aa Thawk\nChin ralzam kirnak rian (process) cu UNHCR nih Chin community sin thawngthanhnak a tuah ri in aa thok colh cang.\nUNHCR nih a rian kalpi ningcang a langhtermi cu: June-July August 2018 chungah hin ralzam mizapi sin kip ah thawngthannak tuah in kirnak kong ah biachahnak felfai an ngeih khawh nakhnga khua ruat chung hna seh tiah a suaisammi a si bantuk in Chin ralzam hruaitu pawl sin ahcun theihternak a tuah taktak cang hi a si. (Information gathering and sharing through materials, meeting with leaders, refugee staffs, other structures, focus groups, home visits etc hi pawl hi June-July-August -2018 chungah lim dih ding in a timh mi a si).\nCun hi bantuk thawngthanhnak a tuah dih hnu August 2018 chungah refugee pumpak le family sin kip ah phone in maw asiloah email tibantuk in thawngthanhnak a tuah lai i tlun na duh maw, na um rih lai timi kong interview ding nithla le caan kong thanhnak an tuah cio cang hna lai.\nCun September- October 2018 chungah Chin ralzam pumpak le family kip interview a tuah dih cang hna lai i cu interview ahcun thimding option pahnih a pek hna lai. Hika zawn hi a biapi taktak. A ruang cu interview na kal khawh lo ahcun dengteo in ralzam na sinak an donghter colh lai, kal hrimhrim a hau tinak a si.\nOption 1nak:- Ralzam ka sinak cu dih donghter si ko seh/ phundang in chim ahcun kum 2019 December 31 tiang lawng ka UN card cu nung ko seh. (Hi hi option pakhatnak cu a si). Cun hi option pakhatnak na thim ahcun na UNHCR card kha kum 2019 December 31 tiang an nunter lai. Cun Kawlram tlunnak ding caah bawmhnak na hal khawh cang ti a si i UNHCR nih Kawlram/ Chinram kong he aa pehtlai mi thil sining zong fiang tein an i chimh peng lai.\nHika zawn ah a biapi ngaimi cu “kir a duhmi zong nih 2019 June 30 tiang lawng UNHCR sin ah ka tlung lai ka bawm uh timi thawngthanhnak tuah khawh a si lai. A sullam cu kum 2019 June 30 hnu ah ka tlung than ko lai tiah bawmh na hal than hna zongah an i bawm ti lai lo. Cun Kawlram na tlun bak in ralzam na sinak cu a dong colh ve lai. Na tlun lo i na um peng rih zong ah kum 2019 December 31 in cun ralzam na sinak a dong thiamthiam lai.\nOption 2nak: Ka chim cang bantuk in September-October thla cungah interview cu an i auh lai i Option pahnihnak hi na thim ahcun\nRalzam ka sinak (UNHCR minung ka sinak) dih donghter ka duh lo timi biachahnak na tuah ahcun zei ruang bikah dah na duh lonak a ruang timi kha fiang tein an i hal than lai. Cu biahalnak cu tha tein na leh khawh ko i na dirhmun kha ruah awk a um ko an i ti ahcun appeal tuahnak nawl an i pek lai i nidang ah interview an i auh than te lai. (Asinain ruah ding a ummi cu Chinmi cu ralzam sinak in hlonh an si cang timi biachahnak an tuah cangmi cung ah pumpak in tlun ka duh lo, ka tlung ngam rih lo timi bia hi an pom kho taktak lai maw ti hi a si i anmah UNCR officer lei zong nih fiang tein an chimmi cu hi option pahnihnak nan i thim sual ahcun nan paltlang kho lai kan zum lo, appeal nan tuah i interview nolh ah nan sung ko lai cu kan zumh an ti. Kan sungh ahcun UN minung kan si khawhnak lam a um ti lo).\nCun zeiruang ah dah na refugee sinak donghter cu na duh lo timi bia halnak ah felfai tein na leh khawh lo i na chimmi bia kha pom awk a tlak colh lo ahcun dengteo in cu hmun ahcun refugee na sinak kha an donghter colh lai i UN card zong an i chuh colh lai. Cu Appeal na tuahmi ah teinak na hmuh i ruahpiak awk a tlak ko timi dirhmun i na um ko zongah kum 2019 December 31 hnu lei, phundang in chim ahcun 2020 hnu lei lawngah na card kha continue an i tuahpiak lai. Anmah UNHCR zong nih hihi cu a har ko lai, appeal cu nan paltlang kho kan zum lo tiah an chimmi bia a um.\nAustralai Auhnak Tuah Cuahmah Mi A Dawn Lai Maw?\nHika zawn hi a biapi ngai ve, a ruang cu Chin ralzam nih ramthum lei kalnak lam kan ngeih chun mi te a si. India (Delhi) sining in kan chim a si ahcun ahomanh refugee card ngeih loin India cozah in ramdang lanhnak nawl (India ram chuah taknak) police clearance le exit permit an kan tuahpiak duh lo. Cu ruangah kum 2019 December 31 hnu, kan UN card a thih hnu cun Australia lei kalnak lam cu a um ti lo, a dih ve tinak a si ko.\nCun a tu lio Australia auhnak a tuahmi process a kal cuahmah liomi na si ahcun interview an i tuah tikah option pakhatnak a cung lei ka langhter mi kha na thim ah a tha deuh hnga. A ruang cu option pahnihnak na thim sual i appeal tuahnak ah na sungh sual ah cun kum 2019 December hlan ah na UNHCR card a thi manh kho i Australia na kal manh hlan ah ralzam sinak in hlonhmi ah na tel kho.\nCu caah Australia a ummi zong nih na chungkhat zohkhenh le laak na duh ahcun a rannak bak in form na submit piak colh hna a hau. Cu process a kal chung na UN card nung peng seh ti na duh ahcun option pakhatnak thim kha a tha deuh kho men.\nHi kong hi fiang deuh in tial ka rak zuam te lai. Cun a dang tete zong peh than ding cu a um rih. Namchan deuh in theih a duhmi nan um ruangah a tawinak deuh in ka rak tial hi a si.\nBiakilh: Hi cabia cu catialtu pumpak kan hal i a kan kuatmi kan rak langhtermi a si.\nHika link ah dalkhatnak (part 1) rel than khawh a si. http://thechinlandpost.info/salai-cung-dawt-unhcr-nih-chin-ralzam-cungah-biachahnak-a-tuahmi-kong-part-i/\nPrevious Salai Cung Dawt; UNHCR Nih Chin Ralzam Cungah Biachahnak A Tuahmi Kong Part (I)\nNext Group B In Portugal Maw A Tla Lai Iran Dah?


Ramdang Tlung Lai Tlangval Pakhat Cu Hakha Voksa Zuar Pawl Nih An Hloh Ko – Chin World News Evening\nAugust 3, 2019 Salai Van Hmuhning\nHakha voksa zuar nih ramdang tlungmi kan laitlang val pakhat cu a hloh ruangmang ko. Kan lai khualipi Hakha khua cu i ngaih ngaingai in ka vun phan ve. Ka ruah lo lengpi in thil a rak kal ruangmang. A caan ah cun ka ning hna a zak i, mi hmai hmanh ka khap lei lo.\nKan lai khualipi Hakha cun phunkip ka kip ka chok i, ka tlong leng. Dawr kal hrimhrim ko ah a nuam khun. Zei caah tiah Hakha Dawr hngak he i chawnh bika le bia i ruah anuamh khawh ning hi amak ko. An hmurka attha tuk hringhran. Mi chawnh biak ah hin nu le fa hawi le kom bantukin chawnh bik asi.\nRamdang tlung pawl hi Hakha ahcun zei ngaingai kan rak si lem lo. Aruang cu lai hlum khuami nih an kan teituk palia. Azeidang cu chim hlah phundang ruah loin an niam tinak siloin voksa zuar mi hmanh nih aa kan tei tuk ning hi ninglei a zak hi asi ko. Tuzing cu hmaichia in an ka tuah ruangmang ko teh.\nThil sining cu hitihin asi, tuzing July ni 29 zingka ah kan laitlangval pakhat ramdang in a rak tlungmi Pa Thang cu Hakha keihsih market ah sa cawk ka duh ati i, riangrang in a ka vun ka chawnh. Cycle cun ka chuak i, ka hawipa cu ka hngah. Tlawmpal ka hngah ah a hung phan.\nKan pahnih cun Hakha sizung laankhuai, keihsih market ahcun ka kalpi. Tlawmpal kan hngah hnu ah Voksa cu an rak ratpi. Kei kha an pawngkam ah cun ka tthu. Ka hawipanh cun zaangfah tein Voksa kha tit lawng angah lo sihmanh ah a ruh le a thau tam lonak hi ka tuah piak ulaw. A ruang cu hawi le kom he BBQ tuah kan duh caah asi khawh ahcun a tit duh ka tuah piak ulaw ka lawm ko hnga tiah Voksa zuartu pawl cu anawl hna. Voksa zuartu nih cun a vun khumh ruangmang ko teh. Voksa zuartu nih hawipa cu ramdang in a rak ltungmi asi a thei rua lo atimi cu atanglei bantukin asi.\nKa nau Voksa em ding cu atit an tuah bal ttung lo. Athau le a tit cun athau le athau karlakah atit aa telmi kawlholh in TUNGTHATT Ta an timi pawl hi pei a thawt bik cu. TUNGTTHATA pawl tu hi kan tuahpiak lai mu tiah an ti. Ka hawipa nih cun aa thawh i, silo TUNGTHATTA pawl hi kan ei khoh deuh lo cucaah atit rak ka pe ulaw ka lawm ko hnga tiah ati.\nVoksa a zuarmi nih cun voksa em ding ahcun TUNGTTHATTA pawl hi pe athawt bik cu tiah an ti i pah in akhelruh kam atit umnak cu an tuah pia. Ka chim duhmi cu ramdang tlung ka ka hawipa kha voksa em pawl cu athawtnak a theituk ko man lai nain thil sining zeihmanh a theihnak aa chim duh lo i, ramdang in ka rak ltung ti zong aa chim hlei lo.\nVoksa zuartu nakin khan kha zawn ahcun a thei deuh ko lai nain zeihmanh achim lo. Voksa zuartu le lam nih thil sining athei deuh bantukin a khumh ruangmang. Hmailei zongah ramdang tlungmi nih nan ton te ttheu lai. Nain aruahzia thiam te hna uh. Credit: John Biak\nA Bikin Nu Nih Rel Le Theih Bak Ding: Nu Le Va Pehtlaihnak


A Poi taktak e tuni ah MNDAA sakhaan cu ralhraang nih raltuknak vanlawng in bomb an thlak pin ah tanglei zong in an namchih hna ca ah MNDAA lei pakhat a thi i pali hliam hma an tuar – Onlinenungak\nA Poi taktak e tuni ah MNDAA sakhaan cu ralhraang nih raltuknak vanlawng in bomb an thlak pin ah tanglei zong in an namchih hna ca ah MNDAA lei pakhat a thi i pali hliam hma an tuar\nDecember 15, 2021 ah Shan ramkulh Chaklei, Kokang ram ah a um mi MNDAA sakhaan hna cu december 14 ah ralhraang nih raltuknak vanlawng in bomb voi hra an thlak pin ah tanglei zong in ralhraang thazaang 300 leng in an kah hna ca ah kaphnih kar kahdohnak a chuak tiah The Kokang thawngzamh nih a tial.\nDecember 14 zing suimilaam 6:00 ah ralhraang Division No. 99 kut tang battalion thazaang 300 leng in MNDAA Manyan sakhaan cu voi ruk tiang an kah nain an tei hna lo ca ah hriamnam ngan in voi 1500 leng an kah tiah kan theih.\nPanyinlapah MNDAA sakhaan cu ke ralkap in an namchih hna ca ah kahdohnak fak a chuak i Panyinlapah sakhaan le Mankyaw sakhaan cu raltuknak vanlawng in bomb voi ruk an thlak ca ah MNDAA lei pahnih hliamtuar an um tiah The Kokang thawngzamh nih a chuah.\nRalhraang nih Chinchaihthang sakhaan cu ke ralkap in voi thum tiang kahdohnak an tuah. Raltuknak vanlawng in bomb voi li an thlak. MNDAA lei pakhat a thi, pahnih hliamtuar an um. Ralhraang lei a thi mi le hliamtuar an um le um lo bel kan thei kho rih lo tiah The Kokang thawngzamh nih a thanh.\nRef. Khit Thit Media $ the hakha post.


Esther a ttahthu timi kongah Esther a pa nih hitin a chim | THE CHIN EXPRESS\nEsther a ttahthu timi kongah Esther a pa nih hitin a chim\nMyanmar Idol ah hlasak aa zuam liomi Esther Dawt Chin Sung cu a hramthok aa zuamka hrawngah a ttah pah lengmang caah mi cheukhat nih a ttahthu tuk tiah an soisel.\nMah kongah, hringtu a pa nih “mipi nih Esther cu a ttahthu tuk ee an ti. Nain, a khansa tuk ruangah a si. Emotion (lungduhnak) full he inn i bia a chim ah siseh, biakinn chung i hla a sak ah siseh a ngakchiat tein kawl hlasak zuamnak te pawl aa zuamnak in aa rak i thokmi feeling a si ruangah a si” tiah a chim.\n“Kei cu a hnulei in thazaang a pe pengtu ka si bantuk in ka fanu hi hi dirhmun, hi tiang a kenkip in a bawmchantu dihlak nan cungah kaa lawm tuk. Ka fanu nan zohkhenhnak cungah Pathian nih thluachuah in pe ko hna seh.”\n“Atu cu zuamnak a si bantuk in aho poah nih winner si an duh cio. A tlakbik le a thiambikmi pa khatkhat nih winner a co tikah a tthabik le a chia bikin timhtuahnak ka ngei ko,” tiah Esther a pa nih a chimchap.\n“Atu hnu zongah i zuam chin rih ko seh,” tiah Esther a nu nih Esther thazaang a pek ve.\n“Ka damlo lio ah ka nulepa le ka pu nih a kan umpi ruangah ka thatlung tuk. Ka nu cu a damlo nain ka hmai ah thawng tak in a ka dirpi mi hrim nih ka thatthawnter tuk.”\n“Ka pa a si zongah a mah lawngin rian a ttuan i a fale a kan cawmken, a kan zohkhenh. A fale nih kan duhmi zong kan hnu lei in thazaang a kan pek peng. Hi bantuk nulepa ka ngeihmi hi Pathian min ka thangtthat,” tiah Esther Dawt Chin Sung nih a chim. _ MC


Chawnghlang Relnak Archives ~ Chin Mission Church\nby CMC | Jul 16, 2016 | Chawnghlang Relnak |\nSuspendisse enim turpis, dictum sed, iaculis a, condimentum nec, nisi. Nulla facilisi. Sed lectus. Duis vel nibh at velit scelerisque suscipit. Cras varius. Nullam accumsan lorem in dui. Curabitur vestibulum aliquam leo. Morbi ac felis. Maecenas ullamcorper, dui et...\n01. KUM THAR\nKa dawt i ka ngaihmi ka unaule hna, Bawipa chung i nan nunnak ah cu bantuk cun fek tein dir ko u, nannih cu kaa lawmhnak le ka suiluchin nan si, ka dawtle hna. Herhbau in um kha zeidah a lawh ti ka hngalh; cun a hlei a hluat in ngeih kha zeidah a lawh ti zong kha ka...\n02. PATHIAN KAN SINAH A UM\nKa Pa nih ka min in Bawmtu, Thiang Thlarau a run thlah laimi nih, Zeizong vialte kha an cawnpiak hna lai i kan chimhmi vialte hna kha nan lung an pemter hna lai. Daihnak kan chiahtak hna, keimah daihnak cu kan pek hna. Vawlei nih an pek hna bantukin kan pe hna lo....\n03. NGAIHCHIHNAK IN PATHIAN A BIAMI HNA\nMah le mah kha kan tha tiah aa ruat i midang vialte kha zei i a rel lomi hna sinah Jesuh nih hi tahchunhnak bia hi a chim. Mi pahnih cu biakinn i thlacam awkah an hung kal; pakhat cu Farasimi a si i a dang cu ngunkhuai khawltu a si. Farasipa cu a dir i hi bantukin...\n04. PATHIAN INN\nJesuh cu biakinn ah khan a va lut i biakinn chung i chaw a rak zuarmi le a rak cawmi kha a tthawl dih hna; tangka thlengtu pawl cabuai le laileng zuartu pawl tthutdan kha a leh dih hna i; Annih cu, cathiang chungah Pathian nih ka inn cu thlacamnak inn a si lai, a ti,...\n05. UNAU SINAK\nAreopagas i aa pummi hna hmaiah cun Pawl cu a dir i, “Athens khuami hna, nannih cu biaknak lei thil paohpaoh ah zuamnak lungthin a ngei ngaingaimi nan si kha ka hmuh. Zeicahtiah nan khua chung i kaa chawh i nan biaknak hmun kha ka zoh hna tikah biak ttheng pakhat cu a...


Mindat khuapeng Anlawng khua ah emergency, si thlop hau mi kumkhat le cheu hngakchia te cu – Buanchukcho\nA poi tuk hringhran e, zeitluk in dek hringtu a nu caah a fah in a lungre a theih hnga mu. “Mindat khuapeng Anlawng khua ah emergency, si thlop hau mi kumkhat le cheu hngakchia te sining cu, a nu le pa nih zapi hmuh in langh ter ding ah Chinworld bawmh an hal hña.”\nthawngpang dang : Pu Phir Mawng Nih Mipi Sin Ah A Ngaih Chiat Nak Le A Lung Fak Nak Mah Ti Hin A Van Chim\nPhir Maung nih cun Kei Hi Dalaan Ka Si Lo, Pu Ngun San Aung zong Hi Mitha, Miding le Mifel Tuk Asi tiah ka ruah tiin a chim.Pu Phir Maung: Kei Hi Dalaan Ka Si Lo, Pu Ngun San Aung zong Hi Mitha, Miding le Mifel Tuk Asi. Keimah hi lunghrinh khawh pungsan in ka um ve. Voikhatte Puai nikhua ah Pu Ngun San Aung inn ah ka lut.\nCu ruangah dalaan phun in an ka ruahnak asi ko. Keimah hi bawi pawl he tonnak a ngei lengmang mi ka si. Cu cu keimah pumpak ca si loin khua le ram caah asi. Dalaan phun riantuan hi ka thiam phun zong asi lo i, tuan ngam ding phun rian zong asi lo.\nPu Ngun San Aung hi miding mifel, mitha bak asi I, Hakha an church hmanh ah cheuhra cheukhat tambik a petam bik zong asi. Tutan ah bomb nih a kan hrawh piakmi hi kan tual tikah Ting 50-60 hrawng asi lai. Kan chungkhar dihlak in thi dih hna seh tiah an tuahmi asi.\nKanmah Hniarlawn ah Bomb pahnih a puakmi hi cu, kan dihlak in thi hna seh tiah puahmi asi ko, Hi ruangah hin kan lungfak khun. Tutan ah hin kan sualnak tehte caah Pathian kan nunnak a kan zuah hi asi ko tiah Pu Phir Maung nih CM page biaruahnak ah a chim.


USA, China le WHO (China uico) an buai chin lengmang cang. Vawlei boruak a chia chin lengmang cang ko\nBoruak a chia chin lengmang cang, mah bantuk in tu lio vawlei dirhmun a si cang caah zeibantuk thil kan tawn te lai ti lawngte lungah a um cang. Tu dirhmun ah cun vawlei ramkip nih China le China uico (WHO) cu sual an phawt hna i, natein WHO le China nih an cohlan duh lo\nTedros Adhanom Ghebreyesus, the World Health Organization director general zawng a buai tuk cang. China a dirkam tuk ruangah USA nih WHO fund a pek tawn mi cu a suspend piak cang fawn. Coronavirus pandemic hlethlaitnak World Health Assembly a ra ding mi ah US nih Taiwan independent observer si ding in a duh, natein China nih a duh fawn lo\nOne China policy, Wayward Province reunification ding caah China nih fakpi in a zuam lio ah, Taiwan lei nih independent an duh i, an mah tein Independence bantuk in an um cang fawn. China nak in US lei ah thazag a pek deuh fawn, China nih ka ram pakhat a si a ti fawn. Taiwan nih World Health Assembly, non voting observer ah kum 2009 -20016 ah a tel cang fawn. Taiwan President Tsai Ing Wen President a si thawk in China nih Taiwan Observer sinah an phih piak\nRam tampi nih Taiwan cu Word Health Assembly Observer si ding in an duh. China le Cuba lawng nih an duh lo. Mah bantuk in a si caah WHO Leader caah zeitin dah rian kan ttuan lai ti cu theithiam a har ngai lo. WHO nih China lei ah thazang a pek deuh fawn, natein WHO tangka tampi ina bawmh tu hi USA a si tthan hoi.\nEswatini in southern Africa ,Honduras in central America, Canada, Australia, Japan, Germany, France, the UK, Australia, New Zealand le US tepawl nih, Taiwan cu World Heath Assembly ah tel seh ti an duh. Credit- Theguardian\nBe the first to comment on "USA, China le WHO (China uico) an buai chin lengmang cang. Vawlei boruak a chia chin lengmang cang ko"


𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡; – The Cherry Par\n𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡;\n𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡; 𝐌𝐲𝐚𝐧𝐦𝐚𝐫 𝐀𝐜𝐭𝐢𝐯𝐢𝐬𝐭𝐬 𝐩𝐚𝐰𝐥 𝐧𝐢𝐡 𝐃𝐮𝐡𝐥𝐨𝐧𝐚𝐤 𝐋𝐚𝐧𝐠𝐡𝐭𝐞𝐫𝐧𝐚𝐤 𝐋𝐚𝐦𝐭𝐡𝐚𝐫 𝐚𝐧 𝐊𝐚𝐰𝐥 𝐕𝐞\n“Mipi an thahmi hna hi intuar awk tha ti lo tiangin an tam cang. Cucaah cun an cung i phihkharnak tuah lo awk a that lo nak hi a si,” tiah EU ramhawi he Brussels ah tonnak ngei dingin a kalmi German Foreign Minister Heiko Maas nih a chim. Tutan i dantat dingin minung 11 kan thimmi hna an min hi kan meeting a dih hnu ah kan vun langhter te lai, tiah EU foreign policy chief Josep Borrell nih a chim. Nawllak hnu ah EU nih ralhrang ralkap hna cung i a faakbikmi dantatnak a si. Cun Myanmar Armed Force a dirhtohtu company pawl zong an cungah phihkharnak tuah dingin EU nih timhlamhnak an ngai rih.\n“Zahhngallo tuk lehpek in nuhrincovo a buartu dah ti lo cu, Myanmar mipi an cung hrimhrim ah dantatnak tuah hi kan duh hrimhrim mi a si lo,” tiah Maas nih a chim. “A herh caan te lawngah pei thazaang kan hman ko cu” tiah ralhrang ralkap lei nih an chim. Buaibainak zoh tikah mipi nih ralkap uknak lei kirthan a duh in an duh ti hrimhrim lo, ti hi fiangtuk in a lang. Mawtaw Horns, Kahnak, Nawllaknak in thlakhat a sinak camtuak langhter in Yangon khuapi ah mawtaw peppep (horn) cu hmunkip in an awnter cio hna. Mindat khua, Chin State ah cun an barzar hmaika i hmunhma a lawngkaangmi ah posters pawl tor le cheng in an tar lulh hna. An tarmi cu “Ralkap Uknak ai Rawk Hrimhrim lai” ti a si.\n𝐒𝐨𝐮𝐭𝐞𝐚𝐬𝐭 𝐀𝐬𝐢𝐚𝐧 𝐃𝐢𝐩𝐥𝐨𝐦𝐚𝐭𝐬 𝐳𝐨𝐧𝐠 𝐚𝐧 𝐢 𝐫𝐢𝐚𝐧 𝐚𝐧 𝐢 𝐡𝐧𝐚𝐰𝐡 𝐧𝐠𝐚𝐢 𝐜𝐚𝐧𝐠. 2020 Nov. election ah dehhlennak a um, cucaah thimnak kan tuah than lai, tiin ralhrang ralkap lei nih an chim. Khat le khat kongah caan saupi i thlak lo in a ummi Asian raminnpa pawl zong cu a tu cu an vun holh ngai ve cang hna. ASEAN kong a ranak in ceihhmai ti dingin Singapore Foreign Minister Vivian Balakrishnan cu Monday ah Brunei a tlawng lai. Cu hnu cun Malaysia le Indonesia lei a vung tlawng rih lai, tiah theih a si.\n“Myanmar ralhrang ralkap nih mipi cung i fahnak a tuahmi hi a lau bakin ka lau ko cang. Cucaah, democracy lei ah i mer than dingin ka duhpiak hna” tiin Singapore deputy prime minister Heng Swee Keat nih a chim. Myanmar ralhrang ralkap nih a rammi cung i tuahsernak thatlo a ngeihmi hi a ram caah ningzak thil a si, tiin Singapore nih a chim.\nMizaraan thuam in ai thuammi minung nih a liamcia 3 ah khan BBC thawnglatu pakhat Myanmar ah an tlaih i, Monday cun an chuah than cang. BBC thawnglatu cu Aung Thura a si i, Firday ah khan Mizzima thawnglatu pakhat he an tlaih hna, tiah theih a si.\nAustralia business consultants 2 zong Myanmar chuahtaak an i timh lio pi ah an tlaih hna; a ruang bel theih a si lo. Hi hna 2 nih Consular rian a bawmtu an si, tiah Australian foreign ministry nih a chim. Suu Kyi i a economic adviser a si mi Australia pa Sean Turnell zong kan hnung thla ah khan an tlaih. An tlaihmi minung 2000 lenglo lakah ai tel ve i, zeibantuk a hmuh (case) set in taza cuai a si zong an langhter lo. “Nifatinte hi e zeitikah dah ka phone a vun onh lai i, ‘inn lei ka hung tin lio pi a si e’ tiin na thawngpang ka theih lai, ti lawng ka hngak ko e. Cu bantuk ni le caan cu a rauhhlan ah um kho hram seh, tiin thla ka cam. A tutiang ah cun thatein le upatnak te he an in zohkhenh lai, tiah ka ruah” tiin a thaisungnu Ha Vu nih a chim. Credit: Chelsea Bawi\n← Zualko: Nu Siang Hnem Mawi Nih Mual A Kan Liam Tak Ee\nDr. Sui Hingz: A Rauh Hlan Ah SAC Ralkap Nih Zeidah Tuah A Timh Lai? →


Breaking News: Hakha Nu Kum 30 Mi Cu Coronaviru A Ngei Lo – Chin World News Evening\nMalaysia in a kawlram ah a rak tlungmi Hakha nu kum 30 (min langhter lomi) cu Yangon Internation Airport ah Coronavirus zawtnak a ngei maw ngei lo ti an check lioah a taklin, a khuh, a tha dih pah caah atulio zawtnak Coronavirus zawtnak he a pehtlai tiin Yangon sizungah check dingin an kuatmi Lainu cu a ngei lo tiah theih a si.\nAluancia March 6, 2020 zinglei Suimilam 10:00 am hrawngah Malaysia in kawlram leiah a tlungmi Hakha cu Yangon Internation Airport a phak bakah ramleng leiin a rami a si caah Coronavirus a ngeih le ngeih lo checknak an tuah tikah a ngei tiah an lunghrinh caah Yangon sizung pakhat ah an chiah ti a si. Asinain tuni March 9, 2020 ah checknak an tuah tikah cun a ngei lo tiah Myanmar nganmdanak zung nih thanhnak a tuah hi a si.\nNaitan i Mandalay zongah Coronavirus a ngei tiah zohkhenhmi le lunghrinhmi nu pakhat cu sizungah a thi. Cu a thimi nu cu a Coronavirus zawtnak a ngeih le ngeih lo an checnak a ngei lo tiah theih a si ṭhna. Ramleng in Kawlram ah a tlungmi Coronavirus an ngeih le ngeih lo ti check dingin an chiahmi hna hi minung 70 hrawng an um ti a si i, cu chung cun minung 6 an ngei tiah lunghrinhmi an um. Asinain tuzing ah Myanmar ngandamnak zung nih Hakha nu telh in minung 6 cu an ngeih lo tiah thanhnak an tuah ṭhan hi a si.\n||Note: Chinjournalnews nih Kawlca in an ṭialmi kan leh chawmmi a si caah kan palhnak tete a um kho men a ruahzia nan kan thiamnak lai kan in nawl hna.||


NUG le EAOs meeting kan zohṭhan tikah, a holh bak lomi upa hna an um. – Hakha Cherry\nNUG le EAOs meeting kan zohṭhan tikah, a holh bak lomi upa hna an um.\nEAOs le NUG Pumkhat Asikhawh Lomi Hi Zoom Meeting Lawng Nan I Rinh Ruangah Asi.Zoom Meeting cu thawngpang I thanhnak, Chiatni, Ṭhat Ni tbk caahcun a hlawhtlin bak ve ko. Ram le miphun thihnak le nunnak, Kan miphun hmai lei Ramkhel karhlannak caah, biakamnak, hnatlaknak, Senthuhnak, Trustbuilding timi zumhtlak le ngamhtlak sinak, tbk caah, Zoom Meeting lawng aza lo. Ramkhel kong cu Zoom Meeting nih Khuakhan Lairel khawh asilo. Decision Making timi Adikmi le Miphun le Ram damnak caah biachahnak a ngeih khawh lo. Pumpak in siseh, Cabuai cung ah siseh, tawn biaruahnak in alam kawl ding mi asi deuh. Aa tel ding mi Upa hruaitu lawng I telin Innka kharbak in Khuakhan le Lairel a herh.\nNUG le EAOs meeting kan zohṭhan tikah, a holh bak lomi upa hna an um. Afek I practical ah asi khawh mi biakamnak aduh rua tiah ka hmuh. Mipum in tawn biaruahnak nak tuah ding pawl ansi. Zoom ahcun Security le Safety aum lo. Information Fleak asi kho. An hnu le aphen ah,Bukbau ah aathup mi a um rih tiah an ruah caah, bia an holh lo nak asi. Bia an chimh hmanh ah athlam (Thluangthlam , a tlangpi) lawng in an chim. Lungthin tak in, aruk le thlik tiang langh in an chimh bal lailo. NUG nih tuah cia mi Meeting bia zong a leng ah achuak mi a tam tuk hrinhran cang. Cu caah, Biatak le biadik, an duh taktak mi Ramkhel kong le Chunmang laingluang an chimh ngam cio tilo. EAO nih an ruah bikmi cu, Kawlram huap pi kong ceihhnu le hlutchuak hnu ah Tlangcung mi kong le mah miphun Ramkhel kong ara lai tihi asi dih ngawt. A kawlte hrim nih Tlangcung mi kong in thawk mi an duh lo I, an um bal lo, an tuah bal fawn lo. Aholh lo mi pa cu Kan Dr Pa nih ziah a hung ti tikah, Nanmah kong hi Nipidaw Municipal Hostel ah khan a dih cang ko cu ta, chimh awk aum ti ṭung lo an kan ti diam le ar ko in kan um.\nNUG nih Zoom meeting le interview, Facebook, Social Media lawng hi I bochan ti hlah uh, EAO siseh, aatel ding mi le aatel tlakmi Upa lungfim, Mifimthiam, Politician tbk vialte cu pumpak in kal hnawh uhlaw, va tawn cang hna uh, Biaruah cang hna uh Cabuai cung ah. An umnak hmun ah nan kal khawh lo ahcun, Security le Safety asi bakmi, Ahimbawm nak hmunhma le ram ah tawn biaruahnak ngeih cang uh. TA, DA zong pek ko ngat uh, Phaisa hmang cawk lo kan ngeih ko khah.\nFederal Army cu NUG hlan ah CRPH nih an dirh khawh diam lai tiah kan in zumhbak hna. CRPH nih kan ti khawh tilo, NUG tal nih kan ti asi khawh hlei lo. EAO pumkhat siter awk ah Dr. Sa Sa nan sawm nain a si khawh ve lo. EAOs hna funtom in Federal Army kan dirh piak hnaseh kan ti nain aahlat chinchin. CDF PDF fonh in Federal Army a hung pawt cang lai kan ti. NUG Kuttang um duh lo mi PDF le LDF tu an karhcho lehlam. CDF hman ah CDF Mindat ee, CDF Pentlang ee, Zoland ee, Maraland ee, PDF ee, MDF ee zei ee tiah CNA kuttang ah kan um khawh dih lo. Cucaah CJDC kan ti hoi nain, kan hlawhtlin dih khawh ti lo. Funtom tu NUG le Upa hruaitu hna daithlan, Popular duhtuk, Credit lawng duh, ṭuan hmasat ding le ṭuan hmanung ding thleidan thiam lo / Khawh lo, rian thiam lo le santlai lo ruangah asi ko kan ti lai. Mipum in tawn le biaruah um loin, Zoom Meeting le Interview lawng I bochannak a phi chuak asi ko.\nNUG kuttang Ralkap 100000 leng cu hriamtling pek le thlahlawh pek an si. CDF tel in NUG kuttang lo PDF le LDF hi Lobawmh maw ansi. Lo Nei khawh lo maw kan si ne? Hlawhbung maw, Chawmrawi dah? Ruah ah thin alinh I a nuam lo ngaingai. Kan ṭuan cia mi vialte le nunnak thisen relcawk lo kha, thathunh men in maw nan I timh hnga, khuaruahhar minung nan si hrim ko. NUG kuttang lo PDF LDF hi Ṭatzing 400 leng asi. NUG kuttang hi Ṭatzing 100 lawng kan si.\nChin Dr Pa pakhat deuh nih Pine ah Zeizongza ṭhawn ter kha pei Federal asi cu. Federal cu Pine in aathawk peng lai an kan ti. Kan theihhngalk thiam ko. Nain Paucan Dohthlennak ah MFidi le hruaitu cu NUG asi caah pumpi ning in I phete awk acu asi ve lo cu ta. Thanhtling liak ter le cite liak ter nih an kan sim tuk cang Mipi cu.\nNUG PDF poipang asi sual ah EAO kung tlung ṭhan ding kan si caah, Zoom Meeting lawng I rinh tilo in, Pumpak bakin, Mah nih kal hnawh in, an inn le na khua bak ah va riak hnawh in, Tawn Biaruahnak tu in Ramkhel ah siseh, kan ram le miphun damnak tling caah siseh, Federal Democracy caah siseh, adangdang kong ah siseh, EAO le NUG biaruahnak kip ah (Abikin), Zoom Meeting ah si ti loin, Tawn biaruahnak tu in, can kan hman piak cang hram uh tiah zangfah nawl buin ka bia ka dongh ter. Kaalawm.Credit-Zintincuai Cinzah\nPa le Fa kar lak ah tleihchannak aum le umlo mawh a phur tu cu hringtu Nu le hi an si.\nDothlennak ruangah maw! kan tian ko ne lai!


England Nih Tuanbia Rilonh In Goal Zeizatdah Tambik An Goal? - THE CHINLAND POST\nEngland Nih Tuanbia Rilonh In Goal Zeizatdah Tambik An Goal?\nCity Hunter| 2018 June 25| Tukum Russia ah tuahmi FIFA world cup ah England nih Panama cu June 24 zan ahkhan 6-1 in an tei hna. Hihi 2002 kum lio 3-0 in Denmark an tei hna hnu in World Cup ah goal tambik in teinak an hmuh a si. England pumpululh tuanbia ah record sang bik goal tambik an sut zat le an sut kum na hngal ve cang maw?\n1882 kum ah England nih Ireland cu 13-0 in an tei hna. 1960 kum ah Luxemburg kha 9-0 in an tei hna. 1982 kum ah Luxemburg kha 9-0 in an tei hna. 1987 kum ah Turkey kha 8-0 in an tei hna. 2013 kum ah San Marino kha 8-0 in a tei. Cucaah, England nih goal tambik sut in mi a tei kum cu 1882 kum Ireland he an chuih lio a si.\nEngland hi 1966 kum World Cup champion an co lio ah goal an sutmi zapi hi goal 11 lawng a si. Tukum cu group stage puai hnih lawng ah goal 8 an sut manh cang. Atu puai hnih i goal 8 an sutmi hi a luancia caan a hnu bik World cup i puai 7 an chuihmi goal sutmi zat he aa tluk.\n1882 kum England nih Ireland 13-0 in an rak teinak hna pumpululh chuih zuamnak hi International Friendly ah a si. Hi lio ah goal tambik in Howard Vaughton nih goal 5, Arthur Brown nih goal 4 an rak sut.\nRef; Duwun, 11v11 news\nPrevious 2018 World Cup Group Round Khatnak A Dih; Mark Result Le Neknawi Dang\nNext Thailand Ngakchia Minung 13 An Luhnak Lungkua Tuanbia


2020 U.S election kongah! A Dik Tuk Hringhran – The Cherry Par\n2020 U.S election kongah! A Dik Tuk Hringhran\n2020 U.S election kongah!\n2020 U.S election ah vote frauds a um maw? A um bak! Vote 100% a dik maw? A dik lo! Mithi nih an vote maw? An vote bak! Evidences an hmu maw? An hmuh bak! Congress ah reject a um maw? A um bak! Zeicahtiah COVID ruangah a cangmi asi. Cucu ahopaoh nih kan hmuh dihmi asi. Thildik le thilhman asi. Kan ipheh awk asilo.\nPresident Trump nih phungningtein lungtlinlonak zuamcawh angah maw? A ngah bak! A zuamcawh tikah Trump a palhnak a um maw? A um bak lo! U.S phung nih a onhmi asi. Asinain court nih cohlaan piak awktlak le Biden teikhawhnak tiang vote evidences angei lo. Cucaah a sung! Cucu kan hmuh ciomi asi. Phungningtein Biden cu President asi cang tiah thawngthanh asi. Ahopaoh nih kan cohlaan ding asi. Zuamcawhnak a dih cang! Idinh caan asi cang. Asinain hmailei ah a theipar kan hmuh hnga dingmi ah ralringtein ṭuanvo kan lakcio a herh!\n2024 ah Bawipa nawlngaimi, Bible aa tlaihmi hruaituṭha Bawipa nih a kan pek nakhnga thlacam usih! 2024 ah Mike Pence tuhi Bawipa nih damnak, fimnak le nun khuasaunak tu pe chin ko seh! Democratic Party le Republican Party he ti caan a dih cang. Hmunkhat tein kan Ram, kan Miphun, kan Khrihfabu le kan Chungkhar caah dawtnak he kalṭi caan le ṭuanṭi caan asi cang.\nBawipa nih careltu vialte 2021 kum chungah nan chungkhar le pumpaak cio ah thluachuahnak an pe dih hna seh! Nan itinhmi le kan saduhthahmi cungah hlawhtlinak an pe cio hna seh! Damnak, lawmhnak le hnangamnak an pe cio hna seh! Credit: Pastor Vanneilian\n← Kyaw Kyaw Thihnak Kongah Lih An Chimnak Cu Tayagone UPC Pastor Pa Nih Fiang Tein A Leh Hna\nSan Diego in Trump dirpi ah a rak ra mi nu pakhat Ashli Babbitt hna cu Capitol ah meithal kah nak in a nun nak a liam →


Nu nih nuphung kan theih lio ah zei dah kan ei piak lai i zei dah kan hrial lai???? – CHIN IDOL\nNu nih nuphung kan theih lio ah zei dah kan ei piak lai i zei dah kan hrial lai????\nMah kong hi Nu caah cun a biapi ngai ngai mi asi caah tuah khawh le hrial khawh i zuam hna usih.\nNu caah cun Thi rat ti mi hi hna hnok ngai a lo nain a rat lo ah le asikho fawn tung lo mi asi caah mah a rat lio ah zei bantuk ti le rawl dah kan ei piak lai i zei bantuk dah kan hrial piak lai ti mi zoh tuah hna usih..\nZEI DAH KAN EI PIAK LAI\nThi rat tik ah kan taksa a fak tawn mi le thaba phun in kan um mi a dam ter deuh..cun kan chung a pit tawn mi zong a dam ter deuh..kan taksa kha nuam te in a chiah khawh …\nChocolate a nak mi..\nA thlum mi a tlawm mi Chocolate a nak zawng cu nuphungtheih tik caan ah ei piak ah cun kan lung a buai tawn mi le kan taksa fah pawl zong a dam ter ngaingai..\nmah antam pangpar kan ti lai maw kopi pangpar tiah a min kan auh lai dek mah hi hi ei piak ah cun Thir dat kan sungh mi pawl kha a that ter i kan paw ah Thli pawl zong kha a chuah ter ..cun kan pum nih a herh mi Ti dat pawl zong a pek than…\nMah phazeti i ai tel mi a thlum dat ruang ah hin kan pum nih a sungh mi thazang pawl kha a kan pek than khawh…vitamin a tam ngai mi asi i kan paw chung ah Thli ..paw puar tibantuk pawl zong kha a kham khawh ..cun Ti dat kan bau lo nak ding ca zong ah a tha taktak mi asi..\nZei bantuk Ti phunphai paoh cu a tha dih ko i tam pi in ei piak khawh i zuam hna usih..\nZEI DAH KAN HRIAL PIAK VE LAI??\nAthlum mi hang phun pawl\nsoda phun asi mi a thlum mi phun pawl cu nuphungtheih lio ah na din ah cun na taksa a fak mi pawl a zual ter lai ..cun kan pum nih a herh mi Ti dat kong zong ah dawn khan tu asi …\nChiti in kio mi pawl..\nChiti le thau ai tal tuk mi pawl cu nuphung kan theih lio ah cun hrial khawh bak i zuam hna usih..na taksa fah a zual ter lai caah hrial khawh i zuam..\nA thak tuk mi rawl phun..\nA thak mi phun pawl na ei piak ah cun na paw an tum le i zunpi zong kal tik ah hna a hnok ngaingai i na taksa fah zong a zual ter chin lai caah i ralring hna usih..\nsource;hello health group\nBe the first to comment on "Nu nih nuphung kan theih lio ah zei dah kan ei piak lai i zei dah kan hrial lai????"


Relve,Mipi Nih Kan Theih Ding Mi Cu A Tu Lio Kahdohnak Hi Hmun Kip In A Chuah Ca Ah Ralrin Kan Hau Hna, – Chintanbo\nKan hnu thlah April 7 ahkhan Yakuza i an hruaitu, Takeshi Ebisawa, pakhat le Thailand minung pathum cu U.S. Drug Enforcement Agency nih an tlaih hna ti a si. DEA i riantuan pawl cu meithal zuartu company bantuk in an i umter i Yakuza phu pawl cu meithal le vanlawng kahnak tibantuk pawl kan in chuahpiak khawh lai tiah an va ti hna Kawl ram ah kuat ding ti asi.\nA man cu sii 500kg silole $40 million in pek ding in an in tiam. Cu ti Takeshi Ebisawa an hlen khawhnak a ruang cu DEA riantuantu pawl nih Afghanistan i U.S hriam a tangmi pawl kha Kawlram ah kan in kuat piak khawh lai tiah an ti caah a si. Zung catlap ah an langhtermi ning in cun a cawtu ding cu UWSA, KNU le SSA hi an si lai tiah an langhter.\nCu meithal an chuahpiakmi pawl cu thilphor vanlawng in phorh piak ding ti asi. Thilphor vanlawng in phorhmi hriam pawl cu anmah (Hiramtlaiphu) nih ngeihmi vanlawng bual ah tlakter ding ti a si. A sinain zei tindah cu bantuk vanlawng cu chek loin Thailand ramri a pah khawh hnga? A si kho lo ngai ngai mi khi si.\nHi thil hi a dik tak takmi si le si lo cu chim awk a har ngaimi a si. A ruangcu Yakuza timi hi japan phu fa te te zong in an tampi bantuk in anmah hi an si tak tak maw a si lo ah anmah min hmang in mihrokhrol cheukhat nih Kawlram lei hriamnaam a duhtuk mi pawl hlennak caah an hmanmi maw si ti hi ruah a hau ngai ngai.\nYakuza phu hi Japan hrambumh mi sual phu an si i a sullam cu zeica hmanh ah a tha lo mi (good for nothing) tinak a si. A hlan ahcun Japanese acozah hmanh nih a uk khawh lo caah hawikom bantuk in a rak i ser i Japan ramchung hmunkhat khat buainak a chuah tik ah anmah phu hi palek pawl nih an rak hman tawn hna.\nYakuza misual phu pawl an i dannak cu Japan ram chung lawng si loin hmun kip ka kip ah an cawlcang. An tuah bikmi hi siithalo zuar, nu tlaihrem, phaisa hlennak tuah le mi hrem ti bantuk hi asi bik. Atu lio i an tuahbikmi cu rambuainak pawl Columbia, Jamaica ti bantuk ah black market in meithal zuar le America le Canada ah siithalo zuar le hi an cawlcangh biknak a si.\nMeithal company le business ngeitu pawl he i bawm in hi tin hriamzuarnak chawhlehnak an tuah hi a si. Atulio ah active member hi 11,000 -100,000 kar lak hrawng an si lai tiah zumh a si. An cawlcanghnak hi East Asia le Latin America ahhin a thawng bik.\nAn hmunhma hi a kauh ngai ngai caah International Security kong he aa pehtlai in cawnnak zongah anmah kong hi telh chih leng mang an si. Aruang cu an cawlcanghnak hi international level in a si caah U.S zong nih anmah kong hi biapi ngai ah a chiahmi si.\nHi thil cang kong hi zumh a har ngai nak a ruang cu KNU hi siithalo chawlehnak ah aa tel bal lo i UWSA zong nih Tuluk ser vanlawng kahnak fawitein a cawk khawh komi U.S ah man fak piin a cawk lai timi cu zumh a um lo lengah USWA cu Kawl ralkap he daihnak an sernak cu kum 20 leng a si cang. Cu hlei ah SSA zong hi Kawl ralkap pawl he biatak tein aa kapmi an si lo.\nCu caah a fiang ngaimi cu rambuai lio ahhin mi sual phu cheukhat nih caan tha i lak in hlennak tuah a tam. Meithal company kan si ti bantuk in le hriamtlai phu min pakhat khat zuar in cawlcangh a tam caah i ralrin ngai ngai a hau.\nKan Chin mi chung zongah hriam cawknak caah million project aupi asi. Hi bantuk misual phu rap ah kan i fawih lo ding le kan dohthlennak limhang a chiatter lo ding hi a biapi tuk hring hran.\nThawng pang dang, Nangmah a lo hringtu na nu hnenah ziangzat na caan na hmang ih na nu ih kiangah vei ziangzat na um ṭheu.\nZo khalin kan nu le kan pa hi leitlun ah damsauter kan duh thluh ih asinan science vek a si ahcun kanmah ah cumi khal cu a ṭhumaw ve tinak a si. 2012 ih zirnak pakhatih an hmuhsuahmi ahcun na nu kiangih caan na hman tam asile na nu cu a dam rei ding ti a si.\nHi leitlun ahhin nu le fate an pehzomawknak tlukih thilmak le ropi a um lo ding, in hringtu nu le hi ziangte an si khal le an thu simmi le in fialmi cu tuah ding kan si, an simmi le an relmi cu a dik thluh lo ding nan an thu kan thlun thiamte kha a poimawh tuk.\nTulai san a si vekin ei le in hrang suk le so ah kan vak ih kan sungte kiangah kan um thei lo a si men thei, asinan kan nu le kan hmuh cangte maw kan kiangih an um sungte cu caan tam thei bikih an hnenah kan hman thei ding a thupi.\nṬhenkhat cu zirnak le ṭuan ṭul ruangah nu le pa kiangah um loin caan kan hman rei tikah nu le pa, inn lam ngainak kan hloh ṭheh lala. Inn lam pehtlaih duhnak lungthin a um nawn lo, inn lamin in pehtlaih hmanah biak phurnak a mal, a vei a tam phei cun kan ning men.\nUniversity of California cun mi tam sawn cun kan upat deuh tikah kan nu le pa cu ṭul nawn lo ah kan neih ih thil tam sawn cu anmah aiin kan thei sawn men thei nan, kan nu le pa ngaihsak lo ih kan um a si ahcun an taksa in a tuar dingih an taksa le ruahnak khal a tar ol tiin an hmusuak.\nNa hung pitlin tikah sumpai lakluh na neih thei tikah na nu le pa kha ziang siarlonak ah hmang hlah. Hi tiang na thlen thei hi na nu le pai, zuampinak tel lo sehla a ngah lo ding. Na nu le pa cu an damlai rori ah duat aw, an thih hnuah ngai le siraw in ṭap rero khal awla an kirsal nawn lo ding.\nHmun hlaih na um tikah khattawk khattawkah be aw. Anmah ih an lo biak hlanah be hmaisa ṭheu aw. Inn na tlun tikah laksawng pe ṭheu aw, thil sum uar aw. Nangmah lo hringtu an si ruangah lungawithu sim camcin aw. Caan ṭha sunglawi na neih laite ahkhan na nu le na pa kha ngaihsak thiam aw, cutin an damsau thei a si.\nKanpi Nih Suithiang Cuai Sarih Le Dollar Ting Sarih Afir Lo.


Paletwa Peng India-Myanmar Pehtlaihnak Lam A Comi Company Tuanvo Ngeitu AA Nih An Tlaih Hna - THE CHINLAND POST\nPaletwa Peng India-Myanmar Pehtlaihnak Lam A Comi Company Tuanvo Ngeitu AA Nih An Tlaih Hna\nTCP-Thantlang| 2019 April 2| Paletwa peng India-Myanmar pehtlaihnak lam a co lio mi Su-Htu-San Company tuanvo ngeitu minung 8 cu March 30 ni ah AA hriamtlai phu nih hramhram in an tlaih hna tiah kan theih.\nCompany riantuantu hna cu Paletwa peng khuate pakhat ah um hmun khuar in rian an tuan lio March 30 ni an umnak hmun ah AA hriamtlai minung 170 tluk nih an rat hnawh hna caah khuami telh in minung 13 tlaih in an kal pi hna caah riantuannak a dawnh ngai hna.\nAn tlaih mi minung 13 chungah minung 5 cu April 1 zanlei suimilam 3 tluk ah an thlah than hna nain minung 8 an tang rih. AA ralkap nih an tlaih hna ni March 30 ah Company nih ngeih mi motor pakhat, Cycle 3 le vawlei nornak seh pakhat mei in an khangh piak chap hna.\nAtu bantuk in Paletwa peng Kaladan hlei donhnak caah thilri a phurmi tilawng zong March 16 ni ah AA nih an rak kah bal.\nAA ralkap nih Paletwa peng Thayakone khuakomh khua hnih chungin sianginn a kai lio mi sianglairuun siangngakchia nu he pa he minung 38 telh in Rakhine ram le kadang mi phun zapi minung 200 tluk cu February 3 ah hramhram in an tlaih hna caah Bangladesh ram lei ah kal pi in an rak pumh khawmh bal hna tiah kan theih.\nRef: The Fity Wave News\nPrevious October Thla Ah Kan I Tongthan Hna Lai: Aung La N Sang\nNext Ngakchia Ralkap 1000 Tluk An Ap I Ralkap 446 Renglo Dantat An Si Cang


Hriangkhan Khua Ramdang Ummi Nih CNF/A Caah Dollars 100,000 Bak An Thawh! – The Cherry Par\nHriangkhan Khua Ramdang Ummi Nih CNF/A Caah Dollars 100,000 Bak An Thawh!\nHriangkhan khua ramdang ummi nih CNF/A rianṭuannak ah Dollars 100,000 bak an thawh. lawmh aum tuk. Salen khua zong Pu Vanceuuk Khenglawt nih chim rih hlah a ka ti i ka chim rih lailo.\nAropui taktak. Chin miphun dihlak nih kan i lawmh tuk. Pathian nih alet za in thluachuahnak pe chin ko hna seh! Lawmh a um tuk ee. US Hriangkhan family cungah Bawipa thluachuah tlung ko seh. Kan i lawm tuk…US Hriangkhan Khuami Bawipa nih thluachuah in pe chin ko hna seh. CNA ralkap tthawng chin lengmang ko seh.\nPu SuiBik Thang te family cung ah LungLawmh nak. 10/15/2021 Joint Statement (HKTT) chuah cangka in Florida khuasa Pu Sui Bik Thang te chungkhar nih Kyat Ting 200 akan hlut. CDF kan nau le acheu veve kan phawt hna lai.\n“Cu thingkung/ tree cu a tha e. Hringdidel tein kan ti. A bor a that ning kan ti. “Cu pangpar cu a va dawh e” tiah zapi nih kan cak cio. Mizapi nih kan hmuhmi le kan thangtthatmi thil tampi cu lenglei ah kan hmuh khawhmi ahhin a si deuh zungzal.\nAsinain thingkung tthattertu le pangpar hna dawh ngai in an par khawhnak hnga ding ahhin biapi ngai in rian a rak ttuantu/ a fek ngaimi le a tthawng ngaimi a hram/root a rak um caah a si. A hram/ root cu vawlei tang/ vawlei chung ah a ummi a si caah, lenglei in hmuh khawh an si lo. Cucaah, thangthat an hlawh lo ngai ve nain, anmah le sining tein an cawlcang peng ko.\nMAH/ ralhrang dohnak ahhin Thingkung i a hram/ root bantuk in, chung lei ah riantuantu tampi nan um. Mizapi hmuh lonak/ theih lonak ah fakpi in nan rak cawlcang. Mahbantuk in, mizapi nih hmuh piak lemlomi, chunglei/ root ah fakpi in a rak cawl cangmi vialte hna, Lenglei ah hmuh khawhmi tluk. In thangthat le conglawmh nan tong rih lo kho men, asinain nan tha chia hrim hlah.\nTeinak kan hmuh i, tuanbia kan ttial ni ahcun, museum ah chiahmi thingkung cu, a hram in, a Kung, a nge in a hnah tiang mizapi hmuh khawh dingin an chiah bantuk in, Ram le miphun caah riantuantu vialte, a root in a hnawh tiang mizapi nih kan hmuh caan a phan ve te ko lai.\n← Breaking News; CNA, CNDF Le CDF Nih Taal Ah Ralhrang Motor 9 Hrawh Than, A Dihlak 16 Hrawhpiak Cang!\nEven Tluang Lian; Chin Khrihfabu Hna Ralrin Peknak Le Forhfialnak! →


CHRISTMAS LE NICHUAHLEI MIFIM HNA : By Evan Rualuk\nPosted By: chin11news December 20, 2020\n“Herod siangpahrâng a țuan lio ah Judia ram Bethlehem khua i Jesuh a chuah hnu ah, ngaihmanh, nichuahlei in mifim kha Jerusalem ah an ra i “Judah Siangpahrâng a chuakmi cu khuazeiahdah a um? Nichuahlei ah a arfi kha kan hmuh i amah bia dingin kan ra,” tiah an ti. Mt. 2:1-3\n“Arfi an hmuh tikah a ngan tak takmi lomhnâk in an khat. Inn chung an luh tikah, Naute le a nu Mary he an hmuh, cun an bok i amah cu an biak. An robawm kha ong in Sui, Frankincence le Mura kha laksawng an pêk,” Mt. 2:10-11.\nCathiang nih fel le fiang tein a kan chimh bangin Bethlehem khua sațil rawlpeknâk inn ah a chuakmi Nau te a hmu i a ngan tak takmi lunglomhnâk he Christmas a hmangtu pa hnihnâk cu nichuahlei mifim hna an si.\nZeizat set dah an si ti kha Baibal nih a chim lo nain an pêkmi laksawng phun thum Sui, Frankincence le Mura nih a fiantermi cu mi pathum si dawh bik an si. Nichuahlei mifim hna tiah ti an si i Israel ram in nichuahlei ah cun Assiria, Babilon, Persia le Baibal zongah a ummi India tiang zong a si i khuazei ram set in dah an at timi hi tuanbia dah ti lo Cathiang nih a chim lo caah fiang tein kan hngal lo ti hi a him bik.\nBethlehem khua sațil zuatnâk inn ah a chuak i sațil rawl pêknâk kuang ah an ih termi, Christmas a ngeitu Khrih Bawipa an hmuh khawh nâk hnga, cu hmun ah tukhâl hna a hruaitu cu vanlei speaker nih an chimmi bia, Pathian Bia a si lio ah nichuahlei mifim hna a hruaitu cu van arfi a si.\nHla sertu nih:- Fiang tein hmu kho u sih law , Vulei dihlak biakinn a si, Sermi thil vialte hna zong hi, Pathian lamkaltu an si dih tiah a rak ti bangin sermi Vân arfi zong khi nichuahlei mifim hna caah cun Christmas a ngeihtu Khrih an hmuh khawh nâk ding ah Pathian lamkaltu a rak si. Fimthiamnâk zeihmanh an ngeih lo ruang ah mi duh lo le nautat bik tukhâl rian a țuantu hna le a hlei khun in fimthiamnâk a ngeitu nichuahlei mifim hna kha Bethlehem khua sațil zuatnâk inn ah an phân ve ve i Christmas a ngeitu Khrih an hmu veve timi hi țha tein na ruat bal maw?\nȚha tein ruat set set hmanh na khuariah a har hrim hrim ko lai. Țha tein na ruah i thil sining fiang tein na hngalh hnu hmanh ah na khuaruah a har lo ah cun hlengtu nih a hlen ruang ah thlarau lei ah mihrut ah a canter mi na si tinâk a si.\nFiamthiamnâk a baumi tukhâl hna a hruaitu cu vânlei speaker chimmi bia a si i a hlei khun in fimthiamnâk a ngeimi nichuahlei mifim hna a hruaitu cu vân arfi a si lio ah an hmuhmi cu Christmas a ngeitu misual Khamhtu Khrih Bawipa kha a si.\nAn panhnâk lam ai dang nain an panhmi le an hmuhmi cu ai khat ko. Nichuahlei mifim hna i palhnâk le a chuahpimi “. .nichuahlei i an hmuhmi arfi kha, Naute umnâk cung a phâk i a dir hlân tiang an hmai ah a kal. “Mt. 2:9.\nA cunglei Cathiang kan hmuh bangin hruaitu arfi nih khan nichuahlei mifim hna kha siangpahrâng Herod inn si loin Bethlehem khua i sațil zuatnâk inn i phâkpi kha a timhmi a si.\nAsinain nichuahlei mifim hna nih khan hruaitu van arfi hruainâk si loin an fimthiamnâk le khuaruahnâk hmangin an tuakmi “siangpahrâng cu siangpahrâng inn ah hrin a si tawn” timi khuaruahnâk nih a hruai hna i Bethlehem khua ah Sațil zuatnâk inn an phâk hlân ah siangpahrâng Herod inn tu ah an phân hmasa.\nNihin zûmtu tampi zong a palh kho lomi hruaitu Cathiang le Thiang Thlarau hruainâk zoh loin, kan fimthiamnâk le khuakhân lairel thiamnâk kha hmai ah chia in kei ka ruahnâk ah cun, kei ka zumhning ah cun ti le kei ka pomning ah cun kan timi hna nih lam a kan tlau ter tawn.\n“Baibal nih chim a duhmi cu” tiah ti loin “Chim ka duhmi cu” tiah kan ti tawnmi hna hi Cathiang hruainâk in lam a kan tlau tertu phun khat a si. Nichuahlei mifim hna nih hruaitu van arfi zoh loin an fimthiamnâk i rinh in lam an pialnâk nih khan tuk a sûm tak takmi thahnâk, Judia ram chung ah sualpalhnâk a ngei lomi pa ngakchia kum hnih tang lei vialte thahnâk kha a chuahpi.\nNihin ah Hruaitu Cathiang le Thiang Thlarau zoh loin Baibal sianginn ah dikkiri sâng sâng a latu cheu khat hna nih an fim thiamnâk le cawnnâk lawng i rinh in mi an hruai tik ah rel cawk lo thlarau kha a mit lomi hell lam ah an hruai cang hna i an hruai ciahmah lio i an hruai țhân te hna lai, ti hi na ruat bal maw.\nAsinain nichuahlei mifim hna kha Herod inn in an chuah hnu ah hruaitu van arfi an hun hmuh țhân i Baibal nih ” A ngan tak takmi lomhnâk in an khat” tiah a ti i hruaitu arfi hruainâk thawng lawng lawng in Christmas a ngeitu Khrih kha an hmuh i an ro sung bik zong chuah in laksawng kha an pek.\nNihin ah kan nih zong nih a palh kho lomi hruaitu Cathiang le Thiang Thlarau lam hruainâk hi kan zulh ah cun Christmas a ngeitu Khrih kan hmuh lai i a ngan tak takmi lomhnâk in kan khat lai. Sui le Frankincence le Miru kan ngeih lo hmanh ah kan ngeihmi ro sung bik kan lungthin hi Christmas a ngeitu Khrih sinah kan pek hrim hrim ko lai. Careltu vialte nan cungah Christmas daihnâk le lomhnâk um ko seh. CHRISTMAS LE SIMEON timi in peh a si țhân te lai


Hmandaw Khua Ah Inn Tam Ngai An Baoh, Thilri An Fir, Tangka Zong An Chuh Hna\nMain Editor November 5, 2021 Leave a Comment on Hmandaw Khua Ah Inn Tam Ngai An Baoh, Thilri An Fir, Tangka Zong An Chuh Hna\nNi zan November ni 4 ahkhan Ralhrang le Mipi Vengtu Ralkap hna faakngai in an i kap, Khuami pakhat nih The Chin Post ah a chim. Ralhrang nih Bom le meithal puahpah in Khua lei an rak panh i tu hi Khua kiangkap ah an um cang tiah a chim. Khuami hna cu kan dihlak in ramlak ah kan zam dih tiah Khuami pakhat nih The Chin Post ah thawng an rak kan thanh.\nThlacamnak in bawm ko hna usih. Nihin Chinram chunglawng si lo kawlram chung hmun tampi ah ralhrang doh in kahdoh nak achuak le, Chinram thlanglei I Mindat le Kanpetlet hna ah zong ah kah doh nak fak pi in achuak ni hin Nov 5 zong ah kahdoh nak hi afak azaulhma ngai rih. Nizan ah Hmandaw ah a riakmi ralhrang hna nih inn tam ngai an baoh i innchung thilri zong an fir. Cu pinah tangka an chuh hna. Saikel pahnih le khuami caah cawkmi Oxygen dur (sing 28 man) zong an lak tiah khuami pakhat nih The Chin Post ah thawng a kan thanh.\nNov 4, nizan ah khan Hmandaw le Angteng khua karlak ah mipi ralkap le ralhang kahdohnak a um i ralhrang hna cu Hmandaw khauchung ah lut in hmunhma an khuar. Khuami tam deuh hna cu ralhrang tih in ramlak ah an zam hna tiah theih a si. Hmandaw khuami pakhat nih cun “Kan khua hi inn 350 hrawng kan si i kan zam dih ti awk a si ko, a zam lomi cu inn 10 hrawng an si hnga maw? Ralhrang nih cun minung an um lonak inn paoh cu an baoh ko” tiah a chim. Inn an baohmi le thil an firmi cu a tanglei bantukin a si.1. Pu Thawng Uk inn 2. Sya Hniar Thang inn3. Pu Than Pian inn4. Pu Van Peng (NgunBikpa)5. Pi San Puh inn (An cycle an kal pi)\n6. Pu Hme Ceu inn (Nu Remh pa) 7. Pu Sa Hnin inn (SuiKengpa: an ar pawl zong an i thah len hna) 8. Pu Țial Hnun(VanȚhaLian pa)9. Pu Sa Ceu innPu Zing Ceu inn (Cycle le phaisa singkhat)11. Pu Biak Hu inn (Phaisa singriat, laptop, phone, le phone bill pawl an fiar)Saikel pahnih fir piakmi1. Dawt Hnem Sung cycle.\n2. Van Ceu Ham cycle Phone pahnih fir piakmi1. Hre Lian Mang phone2. Pi Hlawn Sung (BiakMang nu) Laptop fir piakmi1. Biak Mang laptopTangka chuhmi1. Pu Zing Ceu (singkhat) 2. Pu Biak Hu (singriat) Ralhrang hna cu mawtaw 29 hrawng he Nov 5, tuzingah Hmandaw in Hanthawady lei ah an pawk cang tiah khuami nih an chim.\nMipi Vengtu Ralkap Nih Ralhrang 20 An Thah Hna →\n← Min Aung Hlaing Le A Ralhrang Pawl Anhram Acat Cuahmah Cang


APOITUK. MINDAT THAWNGPANG ATTHA TILO, LUNGRETHEI TUK SI CANG – The Chinlung Post\nAPOITUK. MINDAT THAWNGPANG ATTHA TILO, LUNGRETHEI TUK SI CANG\nMay 15, 2021 admin Local News 0\nMindat dirhmun a tha lo lungrethei asi, pa vialte tlaih an si I hngakchia pawl zong hliamhma an pu cang. Chin ram Mindat peng ah ralhrang kawlralkap lei nih pa poah poah an tlaih len hna I hngakchia pawl zong hliamhma an pu tiah People Defense Team nih thawng an thanh. Mindat khuachung ah a ummi pa poahpaoh an tlaih len hna kutka pawl tiang hrawh in an luh hnawh hna I an tlaih hna tiah theih asi.\nMawtaw lam in a ra mi ralkap mawtaw poah cu an kham khawh ko hna nain vanlawng in voi 30 tiang khuachung ah hriamnam tling in an kah hna pin ah ralhrang ralkap pawl cu khuachung ah hmunhma an la. Kyaut Htoh lei zong in hriamnam ngan pipi he an vun kah I inn chung tiang ah kuan le bomb pawl a tla tiah theih asi.\nRalkap lei brigade 274 zong nih hriamnam ngan an hman pin ah sniper pawl cu khuachung ah an I chawk I mipi pawl cu an kah len hna caah hngakchia pawl an ke le an lu ah fak tuk in hliamhma an pu. Sinain a tu tiang sii an I thlop kho rih hna lo tiah theih asi. San Piah sang cozah inn zong ah hriamnam ngan mi a tlak caah a hliam mi mipi an um. Khuachung zong ah zing lei 7 in chunhnu nazi 3 tiah ralkap lei nih an kah len hna tiah CDF lei nih thawng an thanh. KTM\nRelchih:Kawlram in Democracy a tlau sual lai tihi ka tih cem mi si tiah Kachin ram Council President nih a chim. Kawlram in Democracy a tlau sual lai tihi ka tih cem mi si tiah ralhrang kawlralkap nih rian an pek mi Kachin ram Council President Pu Khat Htein Nan nih a chim. Tuni May ni 15 ah Naungnan khua I hall ah Naungnan khuami hna he I tonnak ah atu bantuk in a chim mi asi.\nCu tonnak an tuah lio ah cun ralhrang kawlralkap mawtaw pahnih khat in ralhrang kawlralkap hna nih security an lak. Council President rian sinak ka ngah mi hi Pathian khuakhan a si ko tiah a chim rih. Kachin ram hi mipi ta a si pin ah ka inn zong a si caah hi tiin rian khinh mi hi ka laknak asi.\nCulawng siloin a peh tthan rih mi cu Sandah piah nak thawng in ralhrang kawlralkap cu hlauh khawh an si la loh tiah a chim chap rih. Kawlram ah kum 60 a rauh hnu ah 2008 constituition a vun um ruang ah Democracy hi kan ram ah a chuah nak a si tiah Pu Khat Htein Nan nih cun a chim tthan rih.\nKACHIN PRESIDENT NIH A TTIH BIK A CHIM, RALKAP RIAN PEKMI AA LAWM TAKTAK\nRALHRANG NIH INN CHUNGKIP LUT IN MINUNG AN CHECK CANG


Breaking News : Geargia Ah Vote Rel Than A Si Lai. – Kawltu Team\nBreaking News : Geargia Ah Vote Rel Than A Si Lai.\nBreaking News: Georgia State i vote pawl cu an rel than lai. Election a dih rih lo. Trump caah ruahchannak a pelte a um than. Georgia ah hin Electoral vote 16 a um ve. Atu tiang ah Vote 5,500 lawng rel ding aa duh cang caah le Trump le Biden an vote hi aa thlau tuk lo caah rel than hrimhrim a hau ti a si. Tunai te khan Georgia’s Secretary of State a simi Brad Raffensperger nih thawng latu hna sin ah phuan.\n← Wow ! Nilen Car Cawk Thar Mi Cu A Pui Law Law.\nElection Zaan Tiang Ah Trump Nih Vote Tam Tak Tak In A Tei Ko Mi Kha. →


CCN Caah Nihin Ka Saduhthah – Chin Community in Norway\nOctober 31, 2010 vanthang 0 Comments\nBY VAN THANG (Stavanger)\nJuly 27, 2004 ni ah rak dirhmi Chin Community in Norway ( CCN ) cu kum ruk a tling ve cang. CCN cu nunnak a ngeimi minung pakhat si sehlaw hgakchia te a si ko hnga. Cun CCN lawng kha hngakchiate a si rih lawng si loin CCN chungtel a simi kan Miphun hna zong hi Norway ram ah khua kan sak naak cu kum 8 ceo a si rih tik ah Norway ram thil sining kan theihhngalhnak, kan cawlcanghnak, norsk hna he kan I cawhpaihnak cu a no ngaingai rih ko tiin chim khawh le phai khawh a si ko hnga.\nA cunglei biatlang bantuk in CCN le a chungtel hna cu hngakchiate hmenh si ko rih u si law lung I fim in kan sining tete hun ruah nolh tik ah kan kumkhua rup loin kan upa ve ko ti kha a langhnak tete an um len ve ko tik ah lawmh awk ngaingai a si. Biaknaklei ah kan sining, siang cacawnnak lei ah kan sining, pawcawmnak ah rian kan ttuanning, inn le lo le chawva lei ah kan sining, norsk hna he kan I hawikomh / kan I cawhpaih ning tbk, tete hun cuanh nolh tik ah kan I za ngaingai ve ko hna, zah pi awk kan si hna lo tiin biahram domh ka duh.\nNihin le a tu lio kan sining ah I lungsak tuk rih lo in hmailei ah zeitluk indah kan hram a feh chinchin khawh lai ti kha ruah awk ttha ngaingai a si. Zei bantuk thil le zei bantuk rian / tuahsernak hna nih dah Norway ram chung khuasa kan Miphun a zaang a tthawnter lai ti kha a tanglei bang in hun langhter ka duh ko.\nKan I khahlonak tete nih kan zaang zor ter hlah seh ; Norway ram chung ah khua a sa mi, Burma ram Chin State in a rami kan zapi in Miphun ah phunkhat te kan si ko hna, nain khat le khat kan I khahlonak tete an um len. Kan I khahlonak hna cu a bik in kan holh le biaknak lei ah kan zumhning ruang ah kan umnak Bu ai khahlo hna hi an si.Hi kan I khahlonak tete nih hika ram kan miphun cu kan zaar a kan zorter sual lai ti kha ka phaang ngaingai tawn.\nKan miphun nih kan i ngeih ciomi kan holh tete kong ah keimah pumpak hmuhtonning ahcun hlat piin an i dannak an um lo. Tahchunhnak ah kei hi Halka holh a hmangmi ka si i Falam holh, Khualsim holh, Mizo holh, Tedim holh, Zophei lei holh hna cu ka hna nih a theih ngaingai hna tik ah an i dannak naak in an i khahnak zawn a tam deuh in ka hmuh. Tonzang kan um ka ah an holh cu thiam khawh dawh in ka rak i ruat lo, nain thlaruk ahcun ka duhmi ka chim khawh dih, Falam holh le mizo holh zong an si ve. Khat le khat kan holh kan i thiam piaklonak a ruang, mah pengtlang lawng ttanhnak lungput kan ngeihnak an ruang hna cu kan Kawl ram uknak a chiat tuk ruang ah le uktu hna nih an kan danh ruang ah a si ti kha hun ruat nolh hna hmenh u si law a kan hlattertu cu a kan naihtertu thil ah an hung cang tthan ko lai.\nKan dirh ciomi Bu le Phu hna nih kan naihter chin seh; Kan Chin ram cu zapi theihcia bang mi phundang hna nih 1896 kum in an kan uk I nihin tiang, hmailei kumzeizat chung ko khi dek an hei kan uk rih te lai ti cu Pathian ceo nih a hngalhmi a si. A tu bantuk in an kan uk khawhnak ding ah uktu hna nih an hmanmi hriamnam ttha bikk cu duhdanhnak a si. An kan danh, an kan tthen tik ah kan miphun chung ah mah pengtlang lawng ttanhnak lungput, mah bu lawng ttanhnak lungput an hung i sem. Nihin ah kan miphun cu vawlei cung ram tampi ah kan zaam hna i kan dup hna tik ah kan umnak hmun le khua cio ah Krifa bu a phunphun, pengtlang hoih in phu le bu a phunphun in kan dirh cio hna. Norway ram zong ah pengtlang hoih in dirhmi bu tete le krihfa bu tete kan i ngeih khawh hna, hihi thil ttha tuk a si i a dirh khotu pengtlang hna le khua hna cung cio zong ah lawmh awk ngaingai a si ko. A tu bantuk in kan i ngeihmi kan phu / bu tete le khrihfa bu tete hna nih a bikk in kan i timhmi rian cu ”aa khat ko mi ah kan i dang tiin aa semmi ruahnak kha doh ding ” khi si kho seh law kan miphun te cu a dam lai i a zaang a ttha ko hnga. Kan miphun i kan zaang ttha bikk cu rualremnak a si, kan zaang a tthatlo ahcun kan ral kan tei kho hna lai lo i kan ral hna nih a dolh in an kan dolh te lai. Kan dirh ciomi kan bu tete nih hin nihin le a tu naak in faak deuh in NCCF le CCN ah kan zaang hun kan funtom kho hram ko seh ti hi CCN caah ka saduhthah lian bik cu a si. Hihi NCCF ca zong ah a si ve ko.\nI dorh hlah u si ; Thingram a hual bal mi le lo a thlo bal mi kan si cio ko hna i thingkung / cinthlakkung kong cu kan hngalh cio ko hna lai. Thing, ram le hnah hna cu khat le khat san deuh an I tim hna I a sang deuhmi poh nih a niam deuhmi poh kha an dorh tik hna ah dorhmi kung hna cu duhsah tein an maal I an lo / an thi tawn theo. Cuticun kung khat le kung khat, hnah khat le hnah khat an i dorhlonak hnga zohkhenhtu / cingthlatu nih ttha te le felfai tein cinthlakmi kung vialte ruang tein an tthan khawh ding ah tthial a herhmi kung cu tthial a si tawn, a nge hleuh a herhmi kha hleuh a si tawn, pheh piak a herhmi kha pheh a si tawn, non a herh deuhmi cu a dang naak in a hlei in non toih a si tawn. Cu ve bantuk cun kan ngeihmi / dirmi bu tete a zohkhentu cu kan zapi hi kan si ko hna caah bu khat le bu khat an i dorh lo i ruangte le remte in anmah le an ttuan hnga rian cio kha an ttuan khawh cio naak hnga remh a herhmi kha remh hna u sih, tthinh a herhmi kha tthinh hna u si law cuticun a dawh ngaingaimi dum / lo pakhat bantuk kan si ko hna lai. Kan i ngeihmi krihfa bu hna siseh vawlei lei bu si hna seh kan ca.ah a herh i a ttha mi an si tiah zumh in dirhmi bu an si cio ca.ah khat le khat an i dorhlo i an thihlohlo naak hnga i zuam cio hna u sih.\nPrevious Previous post: Sandnes Chinmi Hna Sin ah Lunglawmhnak\nNext Next post: NMIO: Seminar Sawmnak


Nihin Kan Lairam Chungah Thil A Cangmi Cu Ngeihchia Tuk Bak Asi Ko – Kawltu Team\nNihin Kan Lairam Chungah Thil A Cangmi Cu Ngeihchia Tuk Bak Asi Ko\nNovember 25, 2020 November 25, 2020 Pu Tawn Mang\nLucky Draw in mi hlennak a chuak: Hakha ah hram bunh in Lucky Draw tuah mi CNI (Chin News Inpi) nih mipi a hlen hna. Mipi sin ahcun Ralzam mi hna caah tiin bawmh an va hal hna. Mipi zong nih an ngeih lo bu tein Ralzam ca ahcun tiin an si khawh tawk tein an rak bawmh ve cio hna. Asinain, Ralzam ca si loin pumpak ca a rak si (a tang i kan tarmi pa khi mi hlengtu pa cu a si).\nMi hlengtu pa hi Hakha hmunthar (Falam lei) ah a um mi a si i a mah hi Malaysia in a rak tlung mi a si tiin kan theih. Malaysia a um lio zongah hin thilfir a hmang i mihrakhrol a si tiah a inn hlan nak inn ah a um ve mi nu sin in kan theih. Atu hi mipi le Police hna nih an kawl lio cuahmah a si.\nNote: Hmailei zongah atu bantuk in Bu kip in bawmhhalnak a um te lai. Cutik ah bawmh duh lo in rak um hna hlah usih. Asinain, ralrinnak tu ah hmang hna usih law zei bantuk Bu dah a tuahtu an si timi kha tha tein theih le hngalh khawh tu i zuam hna usih. Ref: CBN Hi bantuk ruahnak hi cu kan laimi hna nih kan hrial bak a herh cang. Cuti locun kan tthangcho kho lailo ii midang nih an kan nehsawh chin chin lai.\nAtanglei ca tehi vun rel chih: Laimi nih kan uar ngaingai mi Dr.Sasa biachim mi cu a mak taktak. Mi sifak rawl ei ding a nei lomi tampi sinah ei ding an pek hna nak kong he pehtlai in a biachim mi cu a mak kho taktak. Uar um kho taktak fawn. A biachim mi tha tein ngaih tik ah hi ti tluk hin maw Dr. Sa Sa nih hin a miphun hna hi a rak dawt timi hmuh khawh a si. A nunnak dih lak le a thazaang dih lak in a dawt timi hmuh khawh a si fawn.\nBawipa nih thluachuah tampi pe chin chin ko seh.Mah ti hin Dr. Sasa nihcun eiding a nei lomi an bomhnak kong he pehtlai in bia a chim Kan BAWIPA thil aa kan pe tu sinah lawmhbia chim hi kan ti awk hrim hrim asi. kan miphun le caah kan tuah khawh mi paoh kan tuahnak ah hin zeihmanh nih aa kan kham (Stop) kho lo, caan saupi harnak rak tong cangmi an si tiah miphun caah rian an tuan nak kong he peh tlai in a chim.\nKan Laipa Dr.Sasa hi uar um tuk hring hran. Miphun caahcun a nunnak, a phaisa, a thiamnak, a thazaang dih lak a pe mi asi. Uar um kho tuk hring hran. Voi tampi free Clinic a tuah cangmi a si fawn. A miphun le ram caah hin a sunglawi khun ko e. Upat awk tlak ngaingai khi asi. Bawipa nih umpi peng ko sehlaw lai miphun cawisang tu ah chia zungzal hramseh. Cred:Dr. Sa Sa\n← Dr.Sasa Biachim Mi Cu A Mak Tak Tak.\nPa Pakhat Nih A Nupi Le Pa 6 Hna Cu A Rual Te Bakin Nau A Pawi Ter Hna →


A Donghnak Bik Biacah Pathum\nAlexander (Alexander the Great BC 356-323) ralbawi (siangpahrang) cu ram tampi a doh tei thluahmah hnu ah a inn lei panh in a kir tthan. Cutin a tlun pah lio, lam ah zawtnak chiahru( tthat lo) a ngah. Cu tin zawtnak a vun ngah tikcun ka nungdam kho ti lai lo ti, aa theih. Cutikah ram a tei mi pawl, a ngeihmi thilri le hriamnam pawl, lianngannak pawl hi a lakmen pei an si ko hi ta… ti kha a theih fiang chin thluahmah. A donghnak ah a vun ruahmi pakhat te cu a nupi he mithmaipanh tein zatial kutnem I chanh kha a thinlung chungah duhnak le hiarnak taktak a vun ngei. A si nain a tuar innak zawtnak nih a runh tuk tikah inn ah nundam bu cun ka phan kho lai lo ti kha a theih fawn. A tthawngtukmi le a ral tthat takmi siangpahrang pa cu zeihmanh ruahchanhnak um loin a thaw cat lai lawng hngak in an um ko cang.\nA donghnak ahcun a zawtnak a zualhma tuk cang I a tuar kho hrim ti lo. A kuttang ummi ralbawi pawl kha a auh hna. Vui dangah an tih tukmi le an ralbawibik, a tthawngtakmi bawipa cu tla ngiongio tein zeihmanh colcangh kho ti lo buin a itnak cungin rovui bia a cah hna. A cahmi hna bia cu hi tihin a cah hna. Ka thih hlan ah thil pathuam tuah ter kan duhmi hna a um. Cucu, lei nun ka kal tak tikah rak ka tuah piak hram uh ti hi ka duh hringhran tiah, lunghno ngai in a chim hna. Cutikah a kut tang ralbawi pawl nihcun an mitthli I hnawh pah bu in a si, bawipa kan rak I tuah piak hrim lai tiah ngaichiat ngai in bia an kamh.\nAlexander biacahmi pathum pawl:\nAlexander nih a hnubik a cah mi hna thil pathum cu hi tihin a si.\nKa thih tikah ka ruak le a kuang hi keimah a ka tuamthlawmtu siibawi pa nih rak ka phorh seh.\nCun, ka ruak vui dingin nan ka phorhnak lamthluan cungah ka ngeimi sui le ngun vialte rak vorh dih cikcek uh.\nA pathumnak ah ka ruak kuang a kamte ah ka kut a pahnih in chuah kho dingin ong bite pahnih in rak tuah ulaw ka kut kha a pahnih tein lengah rak chuah ter u tiah a cah hna.\nCutikah a kuttang ralbawi pawl cu an khuaruah a har ngaingai. A chim duhmi sullam hal an duh ngai nain an hal ngam hlei lo. An bawipa mithmai an zoh tikah a donghnak caan a phan cuahmah cang ti an theih. A thawchuah hrim kha aa har tuk cang. Cuticun, Alenxander ralbawipa cu a thazang ngeimi dihlak aa chuah, a kut pahnih a thlir i a donghnak an kut a tlaih hna hnu ah a cahmi hna bia sullam kha a chim fian hna.\nA pakhatnak ah a chimmi cu “Ka thih tikah ka ruak cu keimah a ka tuamhlawmtu siibawi pa nih rak phur seh” ka timi cu minung pakhat a nunnak dingah zeibantuk siibawi thiam zong nih an tuah kho lo, an kham kho lo, an nung ter kho lo, zeibantuk minung ca zongah aamahkhaan an tuah kho lo timi langter duh ruangah a si, a ti.\nCun a pahnihnak “Ka ruak phum dingin an ka phorhnak lamthluan cungah ka khonmi le ka ngeimi sui le ngun vialte rak vorh dih cikcek uh tiah, ka timi cu, ka thi tikah zeihmanh kaa ken khawhmi le kaa phorh khawhmi zeithil taktak hmanh an um lo. Ka nun chungah duhtawk in ka kawl I ka khonmi hlawnthil le, lianngannak, mintthatnak hna hi a lak men ceo an si. Man a ngei tukmi ka tikcu caanttha a lak in ka dih heu ter men khi a si. Cunakin cun mi dang caah man ngei tak in ka ngeihmi le ka tikcu caanttha rak hmang ning law cu a ttha deuh tuk hnga tinak sullam langh ternak a si, a ti.\nA pathumnak “Ka ruak kuang a kamte ah ka kut a pahnih in chuah kho ding in ong bite pahnih in rak tuah u tiah ka ti duhmi cu, ka nu paw chung ka sem ka in kei cu zeihmanh ka rak ngei lo. Cu bantuk thiamthiam in ka thih hnu zongah zeihmanh I ken khawhmi ka ngei lo, ti langhter nak caah a si tiah a bia cahmi pawl cu a fianh hna. Cu ti a chim ta dih hna hnu ah Alexander siangpahrang pa cu a hmai hmuh ta a duh tukmi a nu tawn ta manh lo in a ho hmanh elkhawh lomi thinak nih a cungah a vun phan ve. Siaherh ngai a liam ruangmang ai.\nZumtu pawl nih zeitin dah kan hman ve?\nZumtu kannih pawl zong hi leicung kan nunnak man sunglawi tukmi hi zeitindah kan hman cio ti mi hi ruah a phu ngaingai mi a si. Vui tampi cu zumtu kan si kan ti ko bu ah Pathian bia nakin lei thilri, minthatnak le nuamhnak phunkip kan kawl theo tawn. Kan caanttha vialte a lakin kan liam ter dih men ko. Kan Bawipa Jesuh nih a kan cah takmi cu “Apennak le zeidah tuah ter a kan duh timi kha kawl hmasa ding a si. (Mat. 6:33f). A sinain kan taksa duhhiarnak nih a kan tei theo tawn i kan caanttha vialte cu vawlei nuamhnak sawhsawh ah kan liam ter theu tawn.\nMinung kan si bantukin vawlei kan nun chung cu vawlei thilri kan herhmi caah tuah ding ttuan ding cu kan si hrim ko. Leicung thil vialte kan kal tak dih lai ti cu a si kho lo mi thil a si. Kan taksa caah a herhmi kan buaipi rih ko lai. Cucu a hmanmi zong a si fawn.\nAsinain zei kan tuahmi poh hi hakkau tuk le duhhlei tuk ngei in kan caan ttha liam ter dih sawh lo ding hi a bia pi tuk. Kan mah caah, keimah ca lawngah ti si loin kan caanttha ngeimi le kan tthathnempimi kan thil ri hna hna mi dang ca zongah a ttha hnempi ve mi a si awk a si.Vawlei ah kan um chung cu kan herhmi le kan duhmi caah cun kawl le ttuan cu a herh ve hrimmi a si ko. A ho nih dah a lak in cun a kan a cawm kho peng lai ti cu theih zungzal a herh.\nCucaah nitin kan nunnak caah cun tuan le kawl cu a herhmi a si ko. Asinain nitin kan nunnak caah kan kawl kan ttuan tikah haakkau tuk le mah ca lawng ruat lo ding hi a biapi ngai. Kan sining cio ah nunzia thiam zong a herh ngai fawn. Cucu nitin Vawleimi Khrifa pawl nih kan herh ngaimi nun zia pakhat a si.\nBiacah pathum chungin kan cawn awktlakmi..\nAlexander ralbawipa nih biacah mi kan cuaithlir tikah nihin minung pawl nih kan cawn awktlakmi a um tiah kan hmuh khawh.\nA pakhatnak ah a chimmi cu “Ka thih tikah ka ruak cu keimah a ka tuamhlawmtu siibawi pa nih rak phur seh” a timi cu…zumtu kan nun ah ruah ding a biapi tuk. Sii le ai in kan I thlopbulh tikah hin kan dam dih lai ti hei siseh law a thi ding mi a ho hmanh kan um hnga lo. Sii man fakmi siitha nih minung nunnak hi hei khamh khawh taktak sehlaw sii bawi te a ho hmanh an thi hnga loh. Sihmanhsehlaw, kan vawlei ahhin zeibantuk minung poh an thi cio ko, zei bantuk sii le ai nih minung nunnak a pe kho lo ti hi a fiang tuk hringhran. Alexander hi Pathian theitu a si lo kho ko nain Pathian thlarau nih a theihtermi a si lai tiah, ka ruat. Kan dam lo tikah kan herhmi cu sii le ai nakin A BIA ah a si. Kan damnak taktak hi A BIA ah a tling. Kan sining vialte a kan theih dihtu Jesuh sin panh kan herh. Curuangah Jesuh nih, “A dam mi nih cun siibawi an herh ttung lo, a zaw mi lawng nih pei an herh ko cu. Sualnak ka ngei lo tiah aa ruatmi hna kawh awk ah ka rat ttung lo, misual mi ka si tiah aa hngalhmi hna kawh awk ah pei ka rat ko cu” tiah a ti (Marka 2:17).\nCun, “Ka ruak phum dingin an ka phorhnak lamthluan cungah ka khonmi le ka ngeimi sui le ngun vialte rak vorh dih cikcek uh tiah, a timi bia cah pahnihnak zong hi a hman taktakmi a si. Kan nu paw chung in kan chuak ahkhan zeihmanh I kenmi kan ngei lo. A si nain Pathian nih thluachuah a phunphun a kan pek I chaw le va, fimthiamnaknak a phunphun tthanchonak ding caah a kan pek. Kan caan ttha vialte cu thanchonak a phunphun caah kan dih heu ter. A si nain kan thih tikah ahcun zeihmanh I ken khawhmi kan ngei lo. Kan duh tukmi kan sui le ngun, kan inn lo vialte cu taan ta an si dih ko hna. Cucaah lei cung thilri kan kawl tik ahhin Pathian zum lo mi lawkihmi bantuk in kan kawl lo kha I ralrin ngaingai kan hau. Pathian he I pehtlia bu tein le Pathian mithmai zoh bu tein kan kawl thiam a herh tuk. Jesuh nih, “Nan nunnak ding ca I nan herhmi rawl le ti kong ah le nan pum ca I nan herhmi hnipuan kong ah lung retheih awlokchong in va um hlah uh” a ti (Matthai 6:25). Cu khawh in, “Cunakin Pathian Pennak le a dinnak kha kawl hmasa u law thil dang vialte zong hi an pek thiamthiam ko hna lai tiah A BIA chungah nun ding in a kan cawn piak(Matthai 6:33).\nA pathumnak “Ka ruak kuang a kamte ah ka kut a pahnih in chuah kho ding in ongbite pahnih in rak tuah tiah a ti duhmi zong hi a pahnihnak bia he pehtlainak a ngei thiamthiam. Alexander nih thihnak le nunnak kar ah a kawl mi minthannak, ral teinak, lianngannak pawl hi a thih tik ahcun zeihmanh lo an si kha a theih fiangmi a si. Cu bantuk in kan nih zong kan theih fiang a herh ngaimi a si. Job cu a nun hi zeibantukdah a si ti kha a theih fiang tuk caah, Job 1:21 ah, “Taklawng in ka chuak I taklawng in ka kir than lai. Bawipa nih a ka pek I a tu ah a lak tthan. A minthiang thangtthat si ko seh” tiah a ti kho.\nCuruangah zumtu u le nau, hi leicung chawhlawn hnu zulh in Pathian theih lo tiang in le thangtthat caan ngei lo tiang in rian kan ttuan lengmang mi hna hi a donghnak ahcun zeihmanh kan I ken I kan in I phorh khawh dingmi a um lo ti hi Alexander bia nih a kan cawnpiakmi a si. Paul nih cun, Nun ti mi hi zeidah a si? “Kei ka caah cun Nunnak cu Khrih a si ko. Cucaah thihnak nihhin a ttha deuh chinchinmi thil hmanh a chuah pi lai”, tiah a chim ve (Filipi 1:21). Dawtmi unau hna na nun caan tawite chungah a lak in na caan liam ter sual lai ci. Kan thih lai tik caan ah I ngaihchih awk um lo ding in kan nun caan hmanthiam izuam cio hna u sih.\nHi biacah pathum chungin zeidah na cawnkhawhmi a um?


Thantlang Peng ah Independent In Pyithu Hluttaw ah aa Zuam Ding mi U Dokhar -\nSalai Dokhar( U Dokhar) hi Kum 27 lawng a si rih tiah theih a si. Chinmi chung lawng siloin Myanmar rampi ah 2020 Thimnak ah kumno Bik ah aa tel kho mi Mino Mifim le thilti kho Chinmi kan ngeih mi hi Chinmi nih kan lawmhpi I a Bik in Thantlang Peng nih kan lawmhpi I Vote kan Pek hrimhrim awk a si tiah ka ruah.\nChan he tlakning in Rian a ttuan kho ding Salai Dokhar(U Dokhar) hi Fimthiamnak ah amah sikhawhnak in mi za a si pin ah mitha dinfelnak he Rian a ttuan I ram a khel tikah thianghlim taktak in ram a khel I Mipi sin ah a lang mi a si.\n2020 Thantlang Peng ah Ram a khel mi vialte lak ah a thianghlim Bik a si. Party le Pumpak Palai zeitik hmanh ah a soisel Bal hna lo I, Mipi biahalnak an ngeih mi zong ah Pumpak le Party hnuarsuannak in bia a let Bal hna lo. Thantlang khuate an khuaruah har lei tiang in a thianghlim mi Palai a si.\nCucaah Salai Dokhar(U Dokhar) hi Vote Kan Pek I Kan tlinter hrimhrim ding mi Midingfel Chinmi kan ngeih mi a si. We Stand Salai Dokhar(U Dokhar) Credit: Salai & Mai.


An Unau In Ṭhahnem An Kawl - News and Media\nAn unau in Ṭhahnem an kawl, Paamchin an tong cuahmah cang. Russia luziik mibonlo PU ṬIN nih ṭhahnem kawl in Feb 24, 2022 ah Ukraine a ruun, alettalam in a innpa ram Finland le Sweden nih NATO lei ah an mer taak diam, NATO le Europeans ram hna nih Ukraine an dirkamh dih, PU ṬIN cu vava tum in paamchin a tong cang. Myanmar ralhraang luziik mibonlo M.A.H nih ṭhahnem kawl in Feb 1, 2021 ah Myanmar rampumpi AANA A TING ve, alettalam in a innpa ASEAN ram zeimawzat nih hnuchit hram an thawk i NUG tu biaruah a duhmi an um cang.\nUS vs ASEAN meeting zongah hnon aa huah hoi, amah le amah a ralkap thazaang aa zumh ti lo caah Tlangcungmi Hriampu ( EAOs) biaruah ṭi ding phunphai a rot, a zia an hngalh tuk cia cang caah Tlangcungmi Hriampu a ngan pipi phu 4 nih ”NO THANKS” an ti piak diam. A zenh ngaimi AA nih le last date May 9 tiang ah biafiang an let duh lo. A miphun hawi PDFs tor le cheeng nih le amah do(h) in hriam an tlai dih ngawt fawn.M.A.H zong vava tum in Paamchin timi dihmun a phan cuahmah ve cang.\nNOTE: Tleicia kan u, hlasak/hlaphuah thiam , SALAI SUN CEU hla ”HMAANCHET NEH HNAAN ṬWEH MA KAIH NAING BU” timi hla kha atu cu M.A.H kan sakter cang hna lai.Kan nih ramchung ramleeng CHIN Miphun kan dihlak in kan chaizaa a dongh tiang kan rak zam cio caan a si, kan biar fek tein kan rak rengh cio caan zong a si, kan hrukpi kan zuh dih cio caan zong a si i kan samtom kan rak phoih dih cio caan zong a si. Crd: Tawk Cung